Source document: https://docs-lawep.s3.us-east-2.amazonaws.com/1694265560233.pdf (Marshall Islands)
Page 1 of 49 (37th CRS-2016 Day 42nd P-II) NITIJELA OF THE MARSHALL ISLANDS 37TH CONSTITUTIONAL REGULAR SESSION, 2016 42nd Day (Tuesday) August 23, 2016 Speaker KEDI: Iakwe in jibbon nan aolep.

Rainin ej August 23 ran, 2016 ran in Tuesday ej ran eo kein kareonoul ruo in an Nitijela in jijjet.

Im imaron ke kajitok ibben rikweiolok rein ne jemaron jutak ippen doon ilo jibbonin im kommane jar ko ad im ajelok rainin.

Madam clerk ne komaron wonmalok wot im kur rollcall eo an Nitijela ilo jibbonin.
CLERK H.E President Hilda C. Heine….............

Present Minister Mattlan Zackhras………………… Absent Minister Alfred Alfred Jr…………………….

Excuse Minister John M. Silk………………………….

Excuse Minister Thomas Heine………………………Present Minister Brenson S. Wase………………….

Excuse Minister Amenta Matthew………………..

Present Minister Wilbur Heine…………………………Present Minister Kalani Kaneko……………………… Present Minister Tony Muller………………………… Present Minister Mike Halferty……………………….

Excuse Vice Speaker Jejwarick Anton…………….


Present Senator Litokwa Tomeing…………………..

Excuse Senator Alvin T. Jacklick……………………..

Present Senator Maynard Alfred…………………….

Excuse Senator David Kramer………………………..

Present Senator Atbi Riklon…………………………….

Present Senator Leander Leander Jr……………….

Excuse Senator Daisy Alik-Momotaro…………...

Present Senator Eldon Note…………………………… Present Senator David Paul…………………………….

Excuse Senator Sherwood Tibon…………………...


Present Senator Michael Kabua……………………...Present Senator Christopher J. Loeak……………..

Excuse Senator Tony Aiseia…………………………..

Present Senator Jerakoj Bejang……………………...

Present Senator David Kabua………………………...

Present Senator Jack J Ading…………………………..

Excuse Senator Bruce Bilimon……………………….

Present Senator Dennis Momotaro………………..

Present Senator Casten Nemra……………………...

Present Senator Kessai H. Note……………………...

Absent Speaker Kenneth Kedi………………………..


Present Page 2 of 49 (37th CRS-2016 Day 42nd P-II) SPEAKER KEDI: Clerk ne komaron nej kokalleik rikweilok rein ilo ran in jijet in an Nitijela ilo excuse ilo jibbonin, Senator Litokwa Tomeing, Senator Leander Leander Jr, Senator David Paul, Senator Jack Ading, Senator Maynard Alfred, im Minister Brenson S. Wase, Miniter John M. Silk, Minister Alfred Alfred Jr, im Minister Mike Halferty.

CLERK: Speaker ewor 21 present, 3 absent , im 9 excused.
SPEAKER KEDI: Innem eon uwaan Nitijela in nan an kommani kweilok kein im konej jujen mark e Senator Michael Kabua.

Eon uwaan Nitijela in nan an kommane kweilok kein an ilo jibbonin rainin.

Kokaal ao in kautiej eo ad nan Anij imaantata, nan Iroij ro ad im armij ro doer ilo aelon kein kab ilo lal ko jet rej pad ie rainin.

Rikaki ro im riEklejia ro im kab aolep armij in Majol.

Kile Madam President, Vice- Speaker kab Senator rein motta ilo jikin pepe in an armij in aelon kein.
Ilo elaajrak ne kio ilo jibbonin ejelok jabdewot ilo Journal im jej walaltak wot kio nan item nomba 4 enaan jen President , Cabinet Minister ro.

Im Nitijela in ebar uteij ilo rainin ilo an pad ipped H.E President Hilda C. Heine ne ewor jabdewot jen ippam nan Chamber in kab armij in Majol, jouj im wonmanlok wot.

PRESIDENT HILDA HEINE: Komol Speaker, bar juon allen kamolol Iroij kin rainin im kin onake im kojparok eo an nan aelon kein.
Mokta jen ao ba jejjojo naan ilo jibbonin ikonan kokaal ao in kile eo ao ilo jibbonin nan office ko amiro Vice-Speaker, Chairman eo an Council of Iroij im Iroij im Lerooj ro kab Owner eo ilo mweo imer im bareinwot Iroij ro jet ipelaak in aelon kein.

Ikonaan bareinwot kile aolepen member in Cabinet eo kab Senator rein im aolepen armij in Majol ro rej ronjake kweilok in an Nitijela ilo jibbonin rainin.
Speaker ikonaan bok ien in im kamolol kin schedule in ilo am kar maron in kar kotlok e bar jejjojo raan in aden bar kweilok bwe en maron wonmantak bill im resolution kein im Kien ear aikuj bwe ren lolo ilo kweilok in an Nitijela ilo mwenan in kein karuo.

Kamolol kin ien bwe enin epad imaan Nitijela in kar bill im resolution ko Kien in ekar konaan buk maantak.
Ikonaan bareinwot kamolo bwe ilo week in im week in lal, week kein jilu im Nitijela ej pojen kakije jenej maron pad ilo jet kweilok ko ilo etan armij im Kien in an Majol ko me jej loe ke raurok im Kien ej aikuj in bok kunaan ie.

Ak kein kajuon ilo week in lal ilo August 31 lok nan September 1 raan, kweilok eo naetan Pacific Island Conference of Leaders enaaj komman eo im ej komman jilu lok nan lalem otemjej, ej komman ilo Kien eo an Amerika enej bok jikin ilo Honolulu im jenej maron jijet ilo kweilok kein.
Kweilok in ej nan kenono ikijeen waween kokajoor lok korakin regional corporation ak jimjera ko an lal kein ilo Pacific in ippen Amerika.

Im bareinwot ko adaen ippen kajojo lal kein im rej pad ilo region in ippen Amerika nan lemaanlok im kokajoor lok kon ko ad ikotaan lal kein im Kien in an Amerika.

Im nan etale kenono ko ikijen issue ko ikijen Climate change im waween ad kojparok pelaak ko pelaakid.
Ruo wot raan in kweilok in im alkin ejja wot ilo Honolulu wot enej kommane kweilok eo naetan IUC & World Congress ako kweilok eo me International Union on Conservation of Nature enej kommane im ebwe an lon armij renej pad ilo kweilok in jen aolepen pelaak ko ilo lal in im ewor lomnak ke President Obama eo enej kopelok e kweilok in im jenej bar bok kunaad ilo kweilok in enwot ilo an mottan kotebar ko an nan kenono kin waween ad kojparok lojet eo ad enwot kotebar eo ej pad iumwin sustainable development goal eo ak goal 14 im ilo waween kein nan na kitien juon frame work nan Pacific Ocean State eo me emoj an kar Forum Countries kein kommane ak erra ie im kotabar eo juon an World Congress in ej bwe lal kein ren kokaal commitment ko aer nan na kitien apan ko iumwin Climate Change im nan onake im kojparok e Page 3 of 49 (37th CRS-2016 Day 42nd P-II) lojet in ad nan epepen in ad tok alik.
Ejelok kajitok ke juon in kotapar eaurok, juon eo ime ejanin lukkun jejjet ad kommane ilo Majol in enwot ad loe an lap jokpej ilo malo kein ad.

Im me ne ewor incremental step ko me Kien in ej boki ak bunten jidik ko me rej komman nan ad kadiklok kopej ilo aelon kein ad enwot an Nitijela in ad arto artake bill eo nan kabojrak an bussiness ko boktok men ko komman jen plastic im ko jen foam ko me eben aer makun lok.
Juon in step enej bok nan jipan kij nan kaietlok ak kadiklok kopej ilo pelaak kein pelaakid botaab ejanin lukkun bwe im elap lok an nej kajoor lok elane local government ko renej bareinwot jipan kij bok kunaer ak jipan Kien eo iolap bok kunaer ilo waween an armij ain im kejparok kopej ko aer ilo pelaak in aelon kein.

Im aliktata alkin ad rool tok jen kweilok kein enwot am jela Pacific Islands Forum eo me jemelele kake im ej komman aolep iio, enej komman ilo Phonpei ilo 7-9 raan in September.
Bar juon alen Mr. Speaker ij reimaanlok nan jerbal kein ad ilo raan kein ad aliktata ilo Nitijela in ad nan ad maron arto artake jet iaan kakien kein me raurok ilo kotobar kein an Kien nan kokmanman lok jokin mour ilo aelon kein.

Komol Speaker.

SPEAKER KEDI: Komol H.E kin naan ko am nan Nitijela in kab armij in aelon kein jet naan ko raurok nan ad ronjaki ilo jibbonin.
Im mokta jen ao lelok nan Cabinet member ro jet motta nan wot record kein an Nitijela ilo kar kweilok ko an Nitijela inne ilo an kar jab quorum im rule nomba 20 ilo rule im procedure ka an Nitijela elap aer alikkar ke ej an nej Speaker eo eddo nan kokakijeik Nitijela nan raan eo juon, 10 awa jibbon nan raan eo juon im bwe jen jab loke rule kein enej jekjek eo jar kommane emoj an kar diwoj lok kojjela eo nan kojeplaak tok Nitijela ijelokin kar ruo awa inne enkar jeplaak tok kio jibbon im kio enin jej jeplaak tok im ikonaan kamolol member rein ilo ami kar karejar im ronjake kojjela in aurok ilo ad ettor wot ilowaan rule kein ad woj ilowaan Nitijela in im ilo tore kio inej kile jabdewot ro uwaan Cabinet rekonaan bok kunaer ilo jibbonin.
Jea enej kio kile Minister Kalani Kaneko jen jikin ajmour eo an armij in aelon kein.

Wonmanlok wot.

MIN.

KALANI KANEKO: Komol Mr.Speaker.

Mokta jen ao boktok jidik enaan ilo jibbonin rainin Mr.Speaker ikonaan moktata kile im kautiej Anij jemed ilan kin juon raan eman.

Ikonaan kileok Mr.Speaker im Vice-Speaker, Madam President Dr. Hilda C. Heine, Cabinet Minister rein kab aolepen Senator rein mottaro ilo jikn pepe in.
Juon kile eo ejenolok nan Iroij ro ilo imwoe imon Iroij, Chairman eo kab Iroij ro jet im Lerooj ro ilo pelaakin Majol in im likin Majol in.

Ikonaan bareinwot kile rein rej itok im witness I kweilok kein an Nitijela in aer.
Bareinwot Mr.Speaker ikonaan kilei m kautiej Iroij ro im armij ro aer jea e. Mr. Speaker ewor wot ruo un ko naikonaan share I ippen Nitijelal in im men eo kein kajuon ej ikijen NCT im enwot am jela Mr.Speaker aolep raan otemjej mande nan bolaide NCT clinic eo ilo Out Patient eo ilo Hospital eo ilo Majuro ej kommane jerbal in kakolkol ko an ikijen lale armij ro me elon naninmej in tonal ipper.

Im ilo rainin emoj an jutak juon NCT im NCT in ej men eo rej naetan Majuro Farmers Market Coupon.
Im NCD clinic eo ej jerbal ippen armij rein me ewor naninmej in ipper ak naninmej in tonal ak high sugar level im waween an men in jerbal Mr.Speaker ej kein kajuon armij ro ak rinaninmej ro ne rej etal nan NCD clinic eo im kommane kakolkol ko aer im rej alikkar ke emoj an walonlok sugar level eo ako tonal eo aer.

Im ne emoj an alikkar im ne doctor ro rej loe kio rej bareinwot etale ne armij rej rein rej unfortunate ako ejjab lukkun lab money ko ipper nan aer wiaiki mona ko me ekkar nan enbwinnier.
Page 4 of 49 (37th CRS-2016 Day 42nd P-II) Ekwe coupon in Mr.Speaker ne ej identified armij rein me enwot ao ba ne ej wor naninmej in tonal im ejjab kanooj lab jaan ko ipper NCD clinic eo ej lelok kio $15 talla coupon im jejla ke ejjab lukkun lab jonanin ako ejkab step eo kein kajuon in im coupon in ej etal nan armij rein em ij kenono kaker.

Rej bok coupon in nan farmers market eo ej komman ilo basket ball court eo ilo CMI ilo Majuro in im basketball court eo naetan Sergeant Solomon Sam .
Ej komman farmers market in ilo aolep jadede ko kein karuo kab kein kaemen ilowaan juon allon im ijo rej claim I coupon kein aer ilo aer bok leen wojke kein im kab fruit kein im vegetable kein me ekkar nan anbwinnier.
Im ejkab jinoin in Mr.Speaker im naij tomak im kjatdikdik ke juon in ijinoe emman im ej National NCD Coalition eo ej jerbal wot nan step ko tok alik ilo ad kadepakpak lok im kolaplok program in nan unfortunate ak armij ro ewor naninmej ipper im rejjab maron afford e ak rejjab maron im ejjab lukkun jaan ipper nan aer wiaiki mona ko im rekkar nan anbwinnier.
Im eo kein karuon Mr.Speaker ej ikonaan karon Nitijela in im elap tata nan armij in Majol ke dentist me adan im ekar etal nan Fiji National University nan an bok class ak course ko me renej lelonlok level in jerbal eo an jen juon dentist nan juon oral surgeon im likao in Doctor Dustin Bantol emoj an pass e ak kadedeilok step eo an kein kajuon ilo jibadbadin kotopar in an im kio ke emoj an topar step eo kein kajuon ak aolep course ko im enkar boki ej level eo an kein karuo ak step eo an kein karuo ej kio jerbal in kaminene kin pa. Kio ej kommane ako ripalle rej naetan Hands on Training ko kio im jej reimaanlok kio nan November aku ne ejab December nan an dedelok an bok course in im enej kein kajuon riMajol ilo jerbal in Oral Surgeon im juon in jeramman elap ejjab nan likao in ak doctor in im bamle eo an ako ej nan aolep armij in Majol im jej reimaanlok wot nan e im ne jemaron lelok juon kabokbok nan e Mr. Speaker.
Eo kein kajilu Mr. Speaker, naij kenono kio kin item juon im item ruo ilo laajrak in kenono kein ad ilo jibbonin rainin ako juon e bar text ej itok likao ro mottaro ilo Oregon rej lewaj aer yokweok Mr.Speaker im kamolol eok kin an eman am kojebwebweik wa in waan Nitijela im elap aer emonono im rej kajitok ne imaron lewaj aer yokwe eo aer kab kamolol eo aer nan kwe kab Nitijela in.

Naan ko de ka ao Mr.Speaker kin wot am letok jidik ien.
SPEAKER KEDI: Komol tata Mr. Minister im kobawaj ilo naan in kojeramman eo am nan Duston Bantol jen Ronglap ej juon likao in Ronglap.

Im lewaj yokwe nan armij ro mottaro ilo Oregon en.

Komol kin melele ko raurok ilo jibbonin elaptata ikijen jerbal ko an ejmour im coupon ko rej pojen jipan ro rej aikuj.

Ej pellok wot floor ne nan, jea enej kio kile Minister Mattlan Zackhran Minister in assistance to the President.

MIN.
MIN.

MATTLAN ZACKHRAS: Komol Speaker lewaj wot goodmorning eo an rainin enwot ke kojro ar rumwij tok jidik im ij kamolol eok am excuse I jea e an Iroij im armij ro, ro ij jijet ilo etaer.

Moktata ikonaan kile Anij imaan menotemjej kamolol e kin onaake eo an ejjab likjab jen lal jidikdik in ad.
Ikonaan bareinwot kokaal kile eo an Iroij im armij ro aer jea in nan jikin pepe in an armij in Majol nan kajojo office ko tolokin kautiej kab kiler jimor amiro Vice-Speaker kab rein uwaan Nitijela im Chairman im Lerooj im Iroij ro ilo imweo mweer im kobalok Owner eo im aolep armij in Majol im ro rej ronjake kweilok kein.
Im Speaker bolen jarko bar motarro rej bar messenger tok im lewaj aer yokweok im kamolol eok im bar nebare jerbal kane am remman jen Arkansas en erwoj ej nebar e kweilok kein enwot ke rainin elap lok melele ej diwoj lok nan er kin ta kein Nitijela in aer ej kommane.
Page 5 of 49 (37th CRS-2016 Day 42nd P-II) Ikonaan walontak wot ilo jibbonin rainin Mr.Speaker nan ao bar kameej lok bar issue ko me kenono kaki elaptata ikijeen adan topar aelon eo me etolok tata rainin me jikin konaan ne aden jej ba ej half capacity ilo an jerbal maanlok mae ien eitok aolepen kein jerbal ko jooj ej aolep kottar I im ej itok enaan ke elane rej etor ilowaan wa ko eclear aer ronjake ilo aelon in Enewetak im ne ej itok nan imwon jokwe ko ekwe radio ka me ewor aer antenna ekwe rej ron botaab ejjab lukkunin kajoor.
Ak rej ron ainikien Senator kab aoleped ilowaan Chamber in im ejelok kajitok ke ne enej walonlok nan 25 thousand kilowatt ekwe bolen enej kajoor lok im jenej bar test e im rool tok nan Nitijela in ak ijokein me bolen jekonaan kojerbale enwot base line nan aden lale ia kein jemaornin topare im jej bar rejan ro ilo aelon ko jet bwe ne ejjab lukkun alikkar an diwojlok rej mokaj im kenaanik tok likao ro ilo V7AB.
Ikonaan kakemejmej wot rein uwaan Nitijela ke ewor ruo consultation ko im rej bok jikier im rej pojen dedelok im juon ikijen post disaster needs assessment ako etale ko me ikijeen kar mora eo kio me ekar bok jikin ilo Majol in eo im ejkab juon kottan an kommane ilo wodinbwil kein eo me enej letok nan kojan elon kine pija ko im waween ko me kojwoj maron kio naaj kopooj koj nan tore kane maantok ne enej bar wot kain kein National Disaster kein me rejelet armij rein ad im ebar lon training ko im repojak nan komman im issue eo elaptata im jej loe ke eaikujin kokajoorlok ej data collection.
Data collection ippen line Ministry ko tok nan office eo an EPPSO im aolep rej aikujin bolen nej bok kain kaminene kein im renej komman alkin wot nej workshop in me tarin juon allon aetokin im emoj an kar dispatch rijerbal ro adan nan outer islands nan aer jejjo iaan aelon kein nan aeran bar kanok tok elon iaan melele ko me jar aikujin topari.
Ako issue eo elap in im emoj adan kar kenono ippen participant ro bar rojan er bwe joj en jipan doon bwe en dedelok jerbal in im ewor ruo wot bolen line Ministry ro me rej likjab wot rainin im bolen nej lowaan raan kein ruo maanlok enej toprak aolepen kotopar in bwe en maron in diwoj tok juon report eo nan an Nitijela in linuri im ekatak kake ak ebwe an lon melele ko me ebwe aer interesting im ij tomak renej jipan kojan enwot jet rikomman kien kab rikomman pepe ro.
Eo juon ikonaan kakememej Nitijela in ke ewor juon consultation ako ien nej adwoj bar kweilok ippen rane im rej booje application ne adan ikijen water resilient project ne im ej pojen bok jikn ilo naj raan eo ilju im enej bar bellok nan rein uwaan Nitijela elane renej konaan itok im bok kunaer im share e jabdewot melele ko repad ipper.
Eliktata Mr. Speaker ikonaan bolen karon Nitijela in kin toprak in jerbal an Cabinet ilo week eo kio emoj an alikkar waween adan naaj kojerbale 1 jima million eo me kar kojemoje im nan kalok nien dan ko im ilo tore in jej focus kin community water project kane ak aiboj kane me kojwoj maronin likiti ilo kabijuknen ko ad ak aelon ko aden me rej aolep ren maronin kojerbali ilo ien maro im ej itok wot base ruo nan kadedeilok aolepen jerbal in ako ej enin ej elaajrak in aelon ko Likiep Likiep kab Jepal enej etal ruo an 25thousand gallon kane, aelon in Enewetak option eo nan ruo 25 ako ijone emoj aden likiti 50thousand gallon ne me enej jerbal nan ijen me elaptata an armij jokwe ie im Ailuk enej etal ruo 25thousand gallon kane, Utrik juon 25thousand gallon kane, Wotto juon 25thousand gallon kane, ilo aelon in Arno enej etal ruo 25thousand gallon kane aiboj kane me 25thousand gallon, Namu enej bar etal ruo ilo tore in, im Wotje enej etal juon 50thousand gallon im juon 25thousand gallon kane, Tarawa Maloelap kab Aerok ilo Maleolap enej etal ruo25thousand gallon aiboj jimaan kane im Mili enej etal ruo, Aur juon nan Tobaal im juon nan Aur Aur, Lae enej etal juon 25 im Ujae enej etal juon, Ailinglaplap enej etal ruo, Lip im Jabat enej etal juon nan kajojo juon iaan aelon kein im ebar lon list ako renej itok alkin an Page 6 of 49 (37th CRS-2016 Day 42nd P-II) nej dedelon kojemooj kane aden ilo budget in tok.
Elkin nej dedelok aden kojemooj e kio jade tok list eo juon ikijen aelon ko ilowaan aelon in Kwajlein im ralik im ijokane jet.

Kar ijo in ikar maron in konaan kojadeik tok ilo jibbonin rainin Mr.Speaker enwot information wot nan rikweilok rein.

Ej itok wot melele ko jet nan kadedeik lok jerbal in.

Komol kin ien in Mr.Speaker im jeramman nan aolep im jenej pojen uwak jabdewot kajitok ilo agenda kane tok lal.

SPEAKER KEDI: Komol Honorbale Minister.


Jea enaj bar kile, ewor ke Minister ekar bar kajutak pein ilo tore in.

Jenej kio kile Hon.Minister madam Amenta Matthew im mokta jen ao lewaj nan eok Honorable Minister lewaj yokwe eo nan Springdale kab Fayetteville, Arkansas kab aolepen Amerika kane kab juon iaan rilotok in ad ej resident ilo Arkansas en Adelbert Laukon rikaki e juon iaan lollap ro jema ilo jukjukin ped eo an Rongelap kab Arno.

Ekwe welcome nan Chamber in kab likao rein jet.


Wonmanlok wot Madam Minister ilo jibbonin rainin.

MIN.

AMENTA MATTHEW: Komol wot Mr. Speaker im mokta jen wot ao naj bok jidik konao ilo jibbonin rainin ikonaan bareinwot kile im kamolol Anij kin juon raan eman im mour im ejmour ad woj kajojo.

Kile office eo am im bareinwot an Vice-Speaker.

Kile Iroij ro ad ilo mweo imweer bareinwot aolep Iroij im Lerooj ro ad ilo pelaakin aelon kein im jijoko jet rej pad ie.
Kile H.E President Hilda C. Heine, Cabinet Minister rein bareinwot Senator rein im juon special kile nan rikaki in epad ijin bareinwot ro rej ronjake kweilok kein an Nitijela ilo aolep ijo pelaakin lalin im yokwe nan kom woj aolep.

Juon kile nan Iroij im Lerooj ro im armij ro ij jijet ilo etaer ilo jea in.

Mr. Speaker, ilo agenda ne ilo 14 jet kane report rej itok jen Ministry eo arro Ministry eo an Internal Affairs ebwe aer aurok im ikonaan kareilok Senator rein reuteej bok aer ien im linuri report kein.
Juon iaan report kane ak imaron in bar list I report kein.

Kein kajuon ej report eo ej ba Initial combine ruo im jilu aolep report ko me jar lelok ikijen convention eo jej pad iumwin ej naetan ?

me nan jolok aolep discrimination ko nae kora im report in ej kwalok ewi jonan ad wonmanlok ilo implement e convention in jepad ie im report kein jej jilkinlok nan UN bwe ren etale im lale ia in jepad ie.
Eo kein karuo ej ikijen convention eo an Right of the Child ako ikijen ajiri bar convention eo report jilu im emen im enwot ke jaikuj komani report kein ad nan UN im kwalok ewi wawen ad implement -I im ia in Majol epad ie iumwin convention kein.

Eo kein kajilu ikijen National Gender Mainstreaming Policy im ej kalikkar ia in jepad ie policy kab bareinwot kakien ko im waween ko jej maron buki nan ad maron kowonmanlok aikuj ko an aolep kora im emaan ilo juon wot ilo an ejelok kalijoklok nae jabdewot.
Eo kein kaemen ej National Study on Family Health im Safety bareinwot highlight I aolep concern ko ikijen kora im ajmour ko aer im bareinwot waween ko rej walok ilo moko mweimeer.

Eo kein kalalem ej ikijen National Disability Policy ikijen ia in jebar pad ie ikijen kakien ko im policy ko nan ad kejparok im address e aikuj ko an ro im jej ba ewor aer mojno ilo anbwin.
Eo kein kajiljijno ej Child Protection Baseline report eo ej bar kalikkar ak highlight I issue ko me im waween jej aikuj komani nan kojparok ajiri ro nejid ilo Majol in im report ko kane maan mejen riuteij rein ne remaron bok aer ien im riiti im naikonaan bar konanik public ke report kein rej bar available an amrij ak linuri ne rej interested repad ilo office eo an Internal Affairs im jenej bareinwot kajeon lelok copy nan Library ko ne armij rekonaan etal im bar lale im ikonaan bok ien im kamolol aolep ro rar bok kunaer ilo Administration eo kar mokta im Administration in im aolep rikien ro im NCO ro, Development partners ro ad bareinwot Iroij im Lerooj ro ad civil society ilo aer Page 7 of 49 (37th CRS-2016 Day 42nd P-II) kar bok kunaer im itok limoer ilo aer jipan Ministry eo bwe en maron dedelok report kein im jet iaan report kein renej lukkun jipan jet iaan riutiej rein ilo aer naj komani public hearing ko jenej bar komani ilo week kein rej itok.
Im ijo Ikonaan ba in im bareinwot kamolol ilo etan Iroij im armij in Utrik jen report eo ekar itok jen President eo im Minister in Assitance eo kin aiboj ko rej itok jen outer island im ij kamolol kin aiboj eo emoj an kar itok nan armij in Utrik im ej juon jeramon nan kim im ij kamolol kin naan kein reiet komol Mr.Speaker kin am kar letok jidik ien.

Komol.
Komol.

SPEAKER KEDI: Komol tata Madam Minister kin melele ko elaptata kin report kein im ikonaan kamolol aolepen Cabinet Ministry kein kab Office eo an President kin report kein jar kajitok bwe ren litok nan Nitijela in nan an Nitijela in linuri renaj lukkun jipan ilo ad jipan doon ikijen policy in direction ko an Cabinet kab jerbal kein an Nitijela jimor.

Komol tata.
Komol tata.

Ewor ke ej bar konaan bok kunaan,innem elane emaat jen Cabinet Minister ro mokta jen ad wonmanlok ilo item agenda ne Chairman Hononrable Senator David Kramer privilege jouj im wonmanlok wot mok.

SEN. DAVID KRAMER: Komol Speaker im pad wot ilo ao kile im kautiej aolep im kamolol Jemed woj ilan kin rainin.
Speaker privilege e ao iar tin lale ippen rikweilok rein jet motta im komiro Vice-Spaekr ne jemaron lale ne jemaorn etal jen item 4 im skip I item kane jet im lewaj nan item 10 bill calendar,item 11 im iwoj na item 14 im introduce I aolepen communicaton kane innem kojan rool lok nan item 6 Kajitok im Uak.

Privilege eo ao in Mr.Speaker im ij tin baj lale wot ippen rikweilok rein jet ejet aer lomnak kin kajitok in.

SPEAKER KEDI: An wot Nitijela in pepe.


Ikonaan kalikkar ke ilo nej bill kane eban bok 10 minit introduce im assign I im Resolution ne eban bok ruo minit nan introduce im assign I. Jeban discuss e bill kane ilo reading 1 im melelein ke enej bwe an ettor mokaj ad komadmodi bill kane ak an wot Nitijela in pepe ne jej konan walaltak ak loor laltak wot schedule ne emaan.

Wonmanlok wot mok Senator Kramer.


SEN. DAVID KRAMER: Ne eman ippen rikweilok rein jet motta naipojak in komane juon ao motion bwe ,ne ebar wor jet kain lomnak ekwe.

SPEAKER KEDI: Ekwe eman mokta jen ao lewaj bwe kwon komane motion eo in mok ronjake jidik jen, jej pad wot mejatoto, Honorable Senator Tony Aiseia.

Wonmanlok wot mok.
Wonmanlok wot mok.

SEN. TONY AISEIA: Komol Speaker im bar juon alen ikonaan pad wot ilo ao in kautiej eo ako Mr.Speaker nan wot bok jidik melele ejimwe ke ebar ejelok bill im resolution ijelokin kein emoj aer lolo ilo agenda in.
SPEAKER KEDI: Enej kar kajitok eo aliktata ao ne ako emoj am kajitok im enwot kar melele eo jen Cabinet bwe bill kein aliktata jen Cabinet im Resolution in bwe ede kein ijelokin budget eo ak elane ebar wor tok alik ekwe kom ej loi wot calendar kane maan mejemi ejemlok kweilok rainin im kojan enej public hearing ilo week kane mantok im ne jejeplaak tok ekwe jemaron bar consider e juon im men ruo Bill ne elikun urgent ippen budget eo ilo jeplaak tok en enwot an walok il schedule ne.
SEN. TONY AISEIA: Komol Speaker im ij pojak in second e motion eo an collage in motta.

SPEAKER KEDI: Ekwe eman innem ne komaron bar restate I motion eo am bwe en record wot Honorable Senator Kramer.
Page 8 of 49 (37th CRS-2016 Day 42nd P-II) SEN. DAVID KRAMER: Komol Mr.Speaker im iknaan kamolol rikweilok rein jet motta im ikonaan komman ao pepe kio bwe Nitijela en etal jen item 4 im iwoj nan item 10,11,12,13 innem iwoj nan 14 nan petition, im communication, introduce I communication ko im bar rool lok nan item nomba 6 kajitok im uak im ij kajitok bwe jabdewot rule ko ako jerbal ko renej kaban an koman jokjok in ij kajitok bwe ren kakije ilo tore in bwe en maronin koman.

Ende in ao pepe Speaker.
SPEAKER KEDI: Jenej bok motion eo imaan im enej alkin an dedelok jenej bar bok motion eo tok alik nan ad bar ejplaak lonlok ak motion eo kio bwe en kiki aolep rule bwe jen maron skip I agenda an kio ededelok kar item nomba 4, skip I jen 6 lal lok im walaltak nan item nomba 14 ej Petition, Communication, im Jerbal ko jabdewot kab enaan ko jet im emoj second e. Ro endein aer lomnak bwe en kiki aolep rule im jen walaltak nan item nomba 14 ren ba aet enjuon jab, innem enej jokjok in de ne im ilo tore in jej pad ilo item nomba 14 im alkin ad kadedeilok item nomba 14 Honorable Senator ne kobar letok juon motion nan ad bar jeplaak tok alik.
Innem jepad kio ilo item nomba 10 ikijen bill im nan kenono kein kajuon iumwin item nomba 10 bill calendar, madam clerk ne komaron kalikkar tok ilo record kane maan mejarro nan aelon kein ro me ejelok pepa kein maan mejer kab record kane an journal ta kobban item ne.

CLERK: Item nomba 10 iumwin Bill calendar nan kenono eo an Nitijela kein kajuon ej Nitijela Bill nomba 47, Nitijela Bill nomba 48, Nitijela Bill nomba 49, Nitijela Bill nomba 50, im Nitijela Bill nomba 51.
SPEAKER KEDI: Kommol madam Clerk Watak.

Honorable Vice-speaker jouj im letok motion eo ikijen Nitiejla Bill nomba 47.

V-SPEAKER ANTON: Komol wot Mr.Speaker im Mr.Speaker ilo ien in ij komman ao pepe bwe alkin wot an rijeje ne wate tok Bill nomba 47 title eo an en ella ippen Nitijela in assign nan committee eo an HESA innem endein Mr.speaker.
SPEAKER KEDI: Innem ewor juon pepe ion floor ne jen Honorable Vice-speaker bwe alkin wot an nej Clerk eo riiti title eo an Nitijela Bill nomba 47 en ella ilo kenono eo an kein kajuon im assign nan committee eo tolokin.

Madam Clerk wonmanlok wot.

CLERK: Nitijela Bill nomba 47 juon Bill nan juon kien nan ukotlok title 49 chapter 1 ilo Social Security Act eo an 1990 eo.

SPEAKER KEDI: Komol clerk.


Ewor juon pepe emoj an likieo ioon floor ne ke alkin nej wot an kar Clerk eo riiti title ne an Nitijela Bill nomba 47 en weppen ilo kenono eo an kein kajuon im Nitijela en bok bwe en mweien im assign nan committee eo tolokin im ro endein aer lomnak ren ba aet, enjuon jab.

Innem Nitijela Bill nomba 47 emoj an Nitijela bok bwe en mweien ilo kenono eo an kein kajuon im emoj an assign nan committee eo an HESA.

Mr.Vice-Speaker jouj im wonmanlok wot ikijen Nitijela Bill nomba 48.
V-SPEAKER ANTON: Kobar emmol Mr.Speaker im Mr.speaker ilo ien in ij komman ao pepe bwe alkin wot an rijeje ne wate tok title ne an Nitijela Bill nomba 48 en ella ippen Nitijela in im assign nan committee eo an Waste and Means.

Ij pepe endein Mr.Speaker.

Page 9 of 49 (37th CRS-2016 Day 42nd P-II) SPEAKER KEDI: Ewor ke second.

Ewor juon pepe ion floor ne bwe alkin wot an nej rijeje ne waatok title ne an Nitijela Bill nomba 48 en ella ilo kenono eo an kein kajuon im assign nan committee eo tolokin.
Madam Clerk wonmanlok wot.

CLERK: Nitijela Bill nomba 48 juon bill nan juon kien nan lolorjake eddo eo an aelon kein, jarjar iumwin kon eo nan lore International Standard ak jonan ko im lal ko ipelaakin lal in rej loori ikijen jerbal in lelok letok ak exchange melele ko kin eowoj ak tax.

SPEAKER KEDI: Komol tata Clek.


Ewor juon pepe ion floor ne emoj an likieo im kar second bwe alkin an kar Clerk eo riiti title ne an Nitijela Bill nomba 48 en ella ilo kenono eo an kein kajuon im assign nan committee eo tolokin.

Ro endein aer lomnak ren ba aet, ro enjuon ren ba jaab, innem Nitijela Bill nomba 48 emoj an ella ilo kenono eo an kein im emoj an assign nan committee eo Waste and Means.

Mr.Vice- Speaker jouj im wonmanlok wot ikijen Nitijela Bill nomba 49.
V-SPEAKER ANTON: Komol wot Mr.Speaker im Mr.Speaker ilo ien in ij komman ao pepe bwe alkin wot ao naaj Clerk ne riiti tok title ne an Nitijela Bill nomba 49 en ella ippen Nitijela im assign nan committee eo HESA.

Ij pepe endein Mr.Speaker.

SPEAKER KEDI: Ededelok second.

Komol Mr.Vice-Speaker.

Nitijela Bill nomba 49 emoj peke kio im second bwe alkin wot an nej Clerk eo riiti tok title eo an en wonmanlok wot im ella ilo kenonon eo an kein kajuon im assign nan committee eo tolokin.
Madam Clerk jouj im wonmanlok wot.

CLERK: Nitijela Bill nomba 49, juon Bill nan juon kien nan ejake waween eo nan na wonaan im wonake rijerbal ro im rej joraan ak jako ilo aer pad ilo jikin jerbal ko.

SPEAKER KEDI: Komol madam clerk.

Ewor juon pepe emoj an likieo ion floor ne ke alkin wot an nej akr rijeje e watok title ne an Nitijela Bill nomba 49 en weppen ilo kenono in an kein kajuon im assign nan committtee eo tolokin im ro endein aer lomnak ren ba aet, einjuon jab.
Innem Nitijela Bill nomba 49 ej kio assign im emoj an weppen ilo kenono eo an kein kajuon nan committee eo an HESA.

Mr.Vice- Speaker jouj im letok pepe eo ikijen Nitijela Bill nomba 50.

V-SPEAKER ANTON: Komol wot Mr.Speaker im ilo ien in ij komman ao pepe bwe alkin wot an nej rijeje ne wate tok title ne an Bill nomba 50 en ella ippen Nitijela ilo kenono in an kein kajuon im assign nan committee eo an J&GR.

SPEAKER KEDI: Ewor ke ej second.


Ewor juon pepe ion floor ne bwe alkin wot an naj Clerk ne riiti tok title ne an Nitijela Bill nomba 50 en ella ilo kenono in an kein kajuon im assign nan committee eo tolokin im edede lok second e. Madam Clerk jouj m wonmanlok wot.

CLERK: Nitijela Bill nomba 50 juon bill nan juon kien nan ukotlok Constitutional Convention Act eo an 2015 eo nan kadelon kakobaba ak elmakot ko nan komman oktak ilowaan Jemenei eo an Aelon kein.
SPEAKER KEDI: Privilege Chairman Kramer wonmanlok wot.

Page 10 of 49 (37th CRS-2016 Day 42nd P-II) SEN. DAVID KRAMER: Komol Speaker im privilege e ao ilo etan cover sheet e ej kwalok ke Bill nomba 50 innem ne kweitok nan bill e make ej walok Bill nomba 51 im ne imaron kajitok bwe kojwoj en kajimwe nan Bill nomba 50.

SPEAKER KEDI: Komol tata Honorable Chairman.

Ejimwe ke Bill nomba 50 enkar contain eo an ne ke, Constitutional Convention amendment eo an ne ke Clerk.

Nomba in wot ebod ke.


Innem ej typo error on the part of the rijerbal rein mottad im jenej kajimwe wot ke ej Nitijela Bill nomba 50 enwot an reflected ilo agenda ne m ewor juon pepe ion floor ne kio im komol Senator Kramer kin privilege eo.

Ewor juon pepe ion floor ne kio ke alkin wot an naj kar Clerk en riiti title eo an Ntijela Bill nomba 50 en weppen ilo kenono in an kein kajuon im assign nan committee eo tolokin im emoj kar second e. Ro endein aer lomnak ren ba aet, ro enjuon jaab.
Innem Nitijela bill nomba 50 emoj an weppen ilo kenono eo an kein kajuon im kio ej assign nan committee eo an kien ak J&GR.

Mr.Vice-Speaker jouj im wonmanlok wot im letok pepe eo ikijen Nitijela Bill nomba 51.

V-SPEAKER ANTON: Komol wot Mr.Speaker im Mr.Speaker ilo ien in ij komman ao pepe bwe Nitijela Bill nomba 51 alkin wot an nej rijeje ne watok title ne an en ella ilo kenono in an kein kajuon im assign nan committee eo an J&GR.

Ij pepe endein Mr.speaker.


SPEAKER KEDI: Komol tata Honorable Vice-Speaker im ewor juon pepe ion floor ne im emoj second e bwe alkin wot an nej rijeje eo watok title ne an Nitijela Bill nomba 51 en weppen ilo kenono eo an kein kajuon im assign nan committee eo tolokin.

Madam Clerk jouj im wonmanlok wot.


CLERK: Nitijela Bill nomba 51, juon bill nan juon kien nan ejake bwe Banking Commission eo ej enwot juon jikin kapilok eo eutiej im jenolok kin eddo ko an ilo aelon kein nan lelok licensing, kien e im wate jerbal ko an bank ko im ijo jet rej jerbal im makitkit in jaan ilo Republic in im nan un ko jet eierlok wot.

SPEAKER KEDI: Komol madam Clerk.


Ewor juon pepe emoj an likieo ion floor ne im emoj an kar second bwe Nitijela Bill nomba 51 en weppen ilo kenono eo an kein kajuon im assign nan committee eo tolokin im ro endein aer lomnak ren jouj im ba aet, einjuon jab.

Innem Nitijela Bill nomba 51 emoj an weppen ilo kenono eo an kein kajuon im ej kio assign nan committee eo an kien ak J&GR.
Komol tata Mr.Vice- Speaker im madam Clerk im ilo tore in kio jenej walaltak wot ekkar nan kar motion eo im jepad kio ilo item nomba 11, Resolution Calendar.

Ne komaron wonmanlok wot madam Clerk ikijen kobban item agenda ne.

CLERK: Item 11 ikijen Resolution calendar nan kenono eo an Nitijela kein kajuon ej Nitijela Resolution 29.

SPEAKER KEDI: Komol tata Madam Clerk.

Iumwin Resolution calendar Mr.Vice-Speaker kenono kein kajuon ne komaron letok motion eo ikijen Nitijela Resolution nomba 29.
V-SPEAKER ANTON: Komol wot Mr. Speaker.

Mr.Speaker iumwin item nomba 11 Resolution calendar emoj an lolo Nitijela Resolution nomba 29 ilo kenono eo an kein kajuon.

Mr.Speaker ilo ien in ij komman pepe kio bwe alkin wot an naj rijeje ne wate tok title ne an Nitijela Resolution nomba 29 en weppen ippen Nitijela im assign nan committee eo an.
Page 11 of 49 (37th CRS-2016 Day 42nd P-II) SPEAKER KEDI: Ewor juon pepe ion floor ne jen Honorable Vice-Speaker bwe alkin an nej rijeje watok title eo an Nitijela Resolution nomba 29 en weppen ilo kenono eo an kein kajuon im assign nan committee eo tolokin im emoj second e. Madam Clerk jouj im wonmanlok wot.

CLERK: Nitijela Resolution nomba 29, juon Resolution nan koweppen ijiton eo an Mr.Carlon Winchestor enwot juon Associate Justice ilo High Court eo an Aelon kein.

SPEAKER KEDI: Komol tata madam Clerk.


Ewor juon pepe emoj an likieo ion floor ne enwot an kar moj second e bwe alkin wot an Clerk eo watok title ne an Nitijela Resolution nomba 29 en weppen ilo kenono eo an Nitijela kein kajuon im assign nan committee eo tolokin.

Ro endein aer lomnak ren ba aet, einjuon jab.

Innem Nitijela Resoluton nomba 29 emoj an weppen ilo kenono eo an kein kajuon im ej assign kio nan committee eo an J&GR.

Komol aolep.
Komol aolep.

Mojnan eo eaurok juon ilo agenda in an Nitijela emoj an dedelok ikijen Bill kab Resolution im assign nan committee ko tolokier.

Jej walaltak wot kio ilo elaajrak ne ijelokin ne ebar lon juon motion otherwise.

Im jepad kio ilo item nomba 12 Bill nan bok item nomba 14 Petition, maantak, ewor ke, Resolution nan bok maantak.

Im jepad kio ilo Communication, im Jerbal ko jabdewot ak Enaan ko jet.

Im ne imaron bar kile Madam clerk nan am kalikkar kobban communication agenda 14.
CLERK: Item nomba 14 iumwin Petition, Communication, Jerbal ko jabdewot ak enaan ko jet epad communication nomba 39 jen Minister eo an Internal Affairs ikijen National Gender Policy eo, Child Protection baseline report eo im Family Health and Safety summary report eo.
Ejja jen Minister of Internal Affairs epad communication 40 ikije National Disability Policy eo im communication nomba 41 jen Minister eo an Internal Affairs ej State report eo ikijen Rights of the Child im communication nomba 42 ej FY2015 Annual Health Data report jen Minister eo an Health.

SPEAKER KEDI: Komol tata Madam Clerk.

Jea ekonaan kamolol.


Please take note in aolep communication kein nan member rein motta ilo Nitijela im boki nan Office ko ad ak ijoko jemaron boki ipped nan ekatak kaki im linuri.

Kamolol Minister eo an Internal Affairs, Cabinet ak elap tata Internal Affairs kin report kein koba rijerbal ro an im kamolol nan bareinwot Minister eo an Cabinet as a whole collectively kab Minister eo an Health Services kab koba rijerbal ro an kin report in juon.
Please takenote nan ad ekatak kaki nan ad linuri im jeplaak tok elaptata na Nitijela rein motta nan kajitikuni.

Nainej kile privilege eo an Minister eo an jikin Ejmour, Honorable Kalani Kaneko mokta.

MIN.

KALANI KANEKO: Komol Mr.Speaker , privilege e ao ij kajeon lemaantak juon kajimwe kar typo ilo report ne an Ministry an Health ilo communication nomba 42.

SPEAKER KEDI: Wonmanlok wot im state I typo ne mok.

MIN.

KALANI KANEKO: Komol Mr.Speaker.


Nan member in Nitijela in ne jenej linuri communication nomba 42 ilo page 8, ne konej lale table 2 ijone im ej ba RMI population by age ilo tuanmiin ikijen H lal lok typo ne enne ijone me ej ba 45-46 iio, kajimwe eo ilo iio ne ej 45-49 iio im ne Nitijela in emaron kommane kajimwe eo ilo communication in adwoj.

Komol Mr.Speaker.
Komol Mr.Speaker.

Page 12 of 49 (37th CRS-2016 Day 42nd P-II) SPEAKER KEDI: Komol tata Mr.Minister im aolep kajimwe kane renej reflected ilo journal ko an Nitijela.

Enkar kio wor juon motion nan ad jeplaak lonlok ne kolmanlokijen eo im inej bar kojeplaak lok nan Honorable Chairman Kramer.

SEN. DAVID KRAMER: Naij kio komman ao pepe bwe jen rool lok nan item nomba 6 Kajitok im Uak im kajitok bwe jen kakiki aolep rule ko bwe jen maronin kommane.

Endein ao pepe Speaker.


SPEAKER KEDI: Ewor juon pepe ioo floor ne kio bwe jabdewot rule ko renej kabon ad walon waj ikijen item nomba 6 Kajitok im Uak ren ja kiki ilo torein bwe jen maron jeplaak lon waj jen item nomba 14 im emoj second e. Ro endein aer lomnak ren jouj im ba aet, ro einjuon jaab.

Innem Nitijela kio emoj an jeplaak lon waj nan juon iaan mojnan ko rebar aurok ilo agenda ikijen Kajitok im Uak item nomba 6.
Im jea enej kio kile eok kin an eman motion eo am Honorable Senator David Kramer jen Majuro imaan tata ilo listing e im enej alkin Honorable Senator Dennis Momotaro jen Mejit.

SEN. DAVID KRAMER: Kommol Speaker im ij pad wot ilo ao in kile im kautiej aolep im kammolol Iroij Jemed woj ilan kin juon raan eman.
Kile Madam President im kwe Speaker im Vice-Speaker, Minister rein im Senator rein motta, aolep ro rej ronjake kweilok kein an Nitijela im Iroij ro ao ilo Aelon in im Owner eo ilo Council of Iroij im aolep armij in Majol im ro jen Oklahoma im Arkansas.
Speaker kajitok in ao kein kajuon jen riMajuro ra rej kajitok jemaron ke declare e MEC enwot juon Disaster bwe jen wot kun jarom kane elikun komman problem nan an joraan freezer kane an armij, problem nan an joraan icebox ko an armij joraan air condition router, bwijin kain men bar problem im nainak remaron ke iten claim.
Juon eo laddik ejkab kadiwoj e juon an freezer ej ba elikun nej bok 6 allon nan an nej kar maronin kollaiki ako kio ej etal nan won im iar jab maron in lelok juon uak im bolen ne kom maron declare e juon disaster nan MEC bwe rejjab maron ineek jonan ne, ejoraan aolep kaniek ka ao im elikun bar lon ro jet rej jiparok tok na im bar kajitok.

Government emaron ke jipan ikijen an joraan men ka kijen armij.
Ilo kar weekend eo ekar kun jarom kar jadede eo im lak ebbol nan jet iaan jar ko mande eo, jotenin Mande eo.

Rita im jej ron ke ear joraan juon kar piston, kain eo emelele kin ikijen engine that’s a major problem.

Kajitok eo an armij in, ewor ke jipan remaron loe jen Government kin men kein mweier retal im joraan jen wot menin.

Ejako ad komman kojella, kolak ilbok ekun jarom im naij lewaj kajitok in nan Cabinet ne remaron letok juon uak nan armij ro rej kajitok.
Im kajitok eo ao kein karuo im ikonaan kamolol Government kin aer jab bojrak jen aer jipan armij ikijen nien kakon dran ko im ebwe an eman report ko rej itok jen Minister in Assistance eo ikijen aelon ka woj im ekar kolaajrak nan water catchment ko im rekar etal nan I im eiten aolepen Majol in.

Im ekar ba ke kein karuo enej itok nan Ralik ako emaron ke bar itok nan Ratak ak Capitol City in bwe kojan ar bar ione.
Ekar wor jonoul jima jikin dispense nan an armij maronin kar itok im boki dran in dak nan aer maronin mour im bolen juon ien eman nan ad kommane catchment project kein 25thousand im 50thousand gallon im jejab kommane ilo aolep jikuul ka im jenej pojak nan drout eo tok alik im ij baj lewaj wot kajitok in ak ne ejab ekwe jemaron ke bar kopellok bar program eo ikijen ad bar jipan lok bar ro im rejjab marone wia lok aer cathment bwe elon wot im naijab melele bwe jej ped ilok kopelloke im kajeon kabwe aikuj kein ako inak tu ia e ej lon armij rej fall through the cracks im ejelok aer nien kakon dran ilo moko im ej wor wot jet ien im jemaron Page 13 of 49 (37th CRS-2016 Day 42nd P-II) ke bar reitok nan bar jarkein bwe ejkab moj bar drout eo ilo Majuro in ak komolol Iroij bwe ekar maron in bar wot im jebar jeramman bwe ej tutu wot Majuro bar wot mijeljel bar weekend eo bar kio im kamolol bwe jebar jeramman ako juon in baj ien ij baj lewaj baj kajitok in.
Kajitok eo ao aliktata ej ikijen passport im ikonaan kamolol Minister eo kin an lolorjake jerbalin passport im kar bok 5 thousand passports im repojak im kajitok eo emaron ke issue passport nan 15 iio lal lok nan 5 iio bwe aolep passport rej 5 iio im jemaron ke kommane bwe, unin aer kommane bolen jokjok in ej walok kinke naij lomnak kinke ej oktak mejen ajiri en ako ne emoj aer topad 16 iio lonlok the faces are the same, jemaron ke loore enwot Amerika im bar lal ka jet im kommane bwe passport ka ren maron in jerbal iumwin 10 iio bwe en emman nan armij ro ar ilo likin Majol in im rej jikuul im jerbal im ren lak iakujin renew, rej renew 10 iio jen kio nan 16 years and up.
Jej lewaj wot kajitok in ne jemaron komane jokjok in.

Kajitok ko ao kein Mr.Speaker.

Komol.

SPEAKER KEDI: Komol tata.

Jea enej kio kile Honorable Minister in Assistance ikijen water catchment , nien dan ko woj.

Wonmanlok wot mok.

MIN.

MATTLAN ZACKRAS: Komol Speaker kin jet kajitok ko relikun emman naij rejtake aolep ilo aer walontak ilo ien in.
Speaker, ikijen nien dren bolen moktata ekkar bwe jen mokta kamolol leadership eo an aelon in kab aelon in Kwajlein kin kar jerbalin kojemoj ko lok imaan elap aer bok kunaer im jipan leto letak nien dren ko ilo tore eo me joj ar aikujin kajjo lok nan ro im rekar lukkun aikuj.
Im kar kojatdikdik im kotmane eo ke elane ear dedelok jen kar bar kad tok bar fund eo bwe jen continue lok nan mae ien aolep em elon aer borwoj elon juon nien dren ie im enej kar pedped ion jonan capacity eo an mokein jonan size ko renkar etal nane ak bolen elon likjab ko ilo tore ko lok imaan im jeknan bar nej kalikkar e im jerbale ippen local Government eo an aelon kein im bolen moktata na ikonaan ba bwe ewor tarin enoul jima water catchment ko im kojean ear kojerbale nan distribution center ko im ijelokin ad kakoni ilo juon jikin eo im remaronin lab aer bok space enej walontak juon kajitok nan Cabinet ne jemaronin nej jinoe distribute -I men kein nan ro im raikuji.
Im ij melele ke ewor ronoul jima water tanks tulikin Capitol in rej bar nan aelon in Arno kar ilo tore eo me ear wor disaster nan community eo ilo bukon in im aelon in Arno ako kajitok ko kein ne Local Government kab Leadership ko remaron in jipan komokaji jerbal kein ilo short term ej bolen waween ko kojan maronin address I kane.
Ekar wor juon survey kio aliktata nan dispatch nan rijerbal ro ilo Office eo an Chief Secretary nan aer maron in bar lukkun bwini aolepen moko ion Majuro in im elon nomba ko im jenej kojadeiktok ilo Nitijela in emaron nej raan eo ilju im wonmanlok ne jean enej bar rool tok ako jenej kalikkar e jonan likjab kein bwe jen maronin jerbale juon budget eo im enej kalikkar kio nej jerbale ne me base inak jete de base bwe ebwe an lukkun lon base in project ne ak jej iakujin nej kadedeilok ejelok kajitok ke juon in jerbal elikun aurok im ilo longer term enwot ao kar kenono kake ej proposal ne elap aden nan Green Climate Fund im ej jinoe consultation kane ilo mwenan in kein karuo bwe jen maronin kopooj application en ad bwe jen maronin submit -I ilo December .
Board meeting en an Green Climate Fund ej kweilok ilo December Im jej kopooje nan ad nej ak ej tarin in 30 million purely nan water im elon kain kolmanlok ijen ko jej aikujin share I ippen doon ippen doon nan ad nej force e ewi waween an jerbal nej money elap kein im renej pojen nej itok ne reapprove ako jaikuj jipan ko an aolep kab kolmanlokijen kab contribution indevension an aolep nan kopooj e application kein ad ako jenej jerbal Page 14 of 49 (37th CRS-2016 Day 42nd P-II) im kalikkar tok nej lowaan ne elon monak jen funding jen ilowaan budget ne kio kojen en target e bolen moktata community in ilo aelon in Majuro kab kadedeilok moko ilo Kwajlein.
Komol.

SPEAKER KEDI: Komol tata Minister.

Jea enej kio kile Honorable Minister Thomas Heine Minister eo an Justice, wonmanlok wot.

MIN.THOMAS HEINE: Komol Mr.Speaker kin am letok jidik ien.
Iknaan kamolol David jen Majuro kin juon kajitok eman ikijen ad extend e passport kane jen 5years to 10 years, juon concern elap an eman im mokta jen wot ao naj lewaj jidik uak iknaan moktata kamolol Anij kin rainin eman im lewaj juon kile nan Office ne amiro Vice-Speaker im juon kile nan Madam President, Cabinet Minister rein im Iroij ro ad ipelaakin aelon kein im Chairman eo aer ilo mweo imon Iroij, aolepen member rein an Nitijela.
Speaker enwot ao kar report ilo kar jet week emootlok ke ilo torein kio ke emoj ad kenono ippen Attorney General eo ad ikijen waween jab in im jooj melele kin wawen in im ejelet armij ro ad ilikin Majol im aikuj ko aer kin passport kein aer jen 5-10 iio im ilo ao kar kenono ippen Office en an Attorney Genenral aet wawen in emaron bok jikin im ilo torein kio rej consider e mokta legislation kane ad jaikuj review ki im lukkun lale ta ko ak buntok ko jej aikuj in kajeon kommane im enej bolen jake maantak nan ad maron in extend e iio kane an passport jen 5-10 im ilubwilijin bar extenion in ear bar wor juon recommendation bwe en bar wor juon additional page bwe en maron bar extend e alkin 10 iio life e an book ka instead of bar issue ki bar juon book jemaron in bar extend e ejja bar book en wot.
Im ilo torein kio jej kenono ippen armij rein im rej produce I booklet kein nan armij in Majol im elane enej itok jet uak ko im renej polet nan wawen in ekwe kio Office ao kiin enej kio loloorjake bunten ko rekkar im jake maan tak nan adwoj consider e im ej juon jokjok eo im wawen eo im jej kile ke emenin aikuj eban kanooj eman ippen Office en bwe jenej loose out revenue enwot an nej aetok lok kitien book kane ak jemelele kin aikuj an armij rein im iknaan wot ba nan Senator in ke its in the pipeline ilo ad nej consider e extenion in.
Komol Mr.Speaker.

SPEAKER KEDI: Komol tata.

Jea enej kio kojeplaak nan Honorable Senator Kramer nan follow up im alkin enej itok nan Senator Dennis Momotaro im Senator Riklon im Senator Alik-Momotaro innem Vice- Speaker.

Wonmanlok wot.
SEN. DAVID KRAMER: Komol Speaker im iknaan kamolol Minister rein kin uak ko im ikar jab lukkun ron kin MEC Disaster eo ako ij tomak bwe ej itok wot uak eo im ne jenej komane enej bar bring up money MEC aikuji bwe en kabwe aikuj ko an bwe en jab walok jokjokin emoj ad topare ak ne ikijen kakon dan ko iknaan ba bwe ak kakememej Government ke kar juon eo kar project iba wot million jima jen kar award e nan juon company in kar Australia ekar boktok juon Machine im jekar cancel e kar project in im juon ne funding ejanin kar jerbal emaron jerbal kio rainin ne ej pad wot funding ak ijela ke project eo ekar cancel im nan passport ko ej kile aikuj eo an Government ej Generate Revenue ako passport kein rej etal nan armij rien ad ne jemaron generate ikijen fishiries ak jokane jet ekwe eman lok.
Komol Speaker.

SPEAKER KEDI: Komol tata Honorable Senator Chairman ilo listing in kio inej kio kile Honorable Senator Dennis Momotaro jen Mejit.
Page 15 of 49 (37th CRS-2016 Day 42nd P-II) SEN. DENNIS MOMOTARO: Komol Mr. Speaker kin am kile kojro ilo jibbonin rainin im Mr. Speaker ikonaan moktata kile jemed ilan im kile kwe Speaker im Vice-Speaker in ad, kile Madam President, aolep Minister rein kab Senator rein motta ilo Chamber in im iknaan bar kile Iroij ro kab Lerooj im Owner eo ilo mweo imweer kab rowoj ilo pelaak in Majol in.
Kile likao rein rej pad ilo Chamber in im iknaan kobalok ilo kile ko am nan rikaki Atelbok Laukon juon eo me ibar lukkun jela kajeen im kile aolep armij in Majol, ro ilo Majol kab likin Majol.

Mr.Speaker kamolol President kab Cabinet Minister ra kin kar jet naan ko ak information ko im rekar letok nan kij ilo jibbonin rainin im relikkun eman.

Kajitok in ao Mr. Speaker ij lewaj ilo kautiej im kajitok in ao ein kajuon ej itok jen ippen armij ro rekar kajitok bwe nain lemaantak ion floor ilo.
Kajitok in ej ikijen ro im rekar etal nan JEMFAC ne Im rej loe ke elon jet ro im rej etal jen private lak moj elon ian Senator rein mottad rejako ijen bwe rekar bar etal nan JEMFAC im kajitok eo ewi wot lukkun role kein aer ilo aer etal nan JEMFAC in im unin ao bar lemaantak kojro kar bar member in JEMFAC im ejela kake im ak ij baj lemaantak kajitok in eo im ej tok jen ippen armij ro.
Kajitok eo kein karuo Mr.Speaker ej jarjar wot jen ao kar visit I lok R&D nursery en kio jippon in ten kabbok nejirro ine im ij lemaantak ilo kojro ej komman Home Gardening im bar kwe Speaker enwot juon rikallib iknaan include I kwe konke ilak kar etal kio jibbon elikun ejjelok kobban ijon.
Jejjo wot cucumber, kar ine ko woj im rej kijen kar kaddok, bell peppper, keinabu, tomatoe, ejelok ijon im ij lemaantak baj kajitok in kinke juon en jikin jej ijen etal im ebbok ine nan ad kallub im jipan ikijen full security im kadiklok NCD im naij concern kin wawen in ilo etan rein me rej kijen komman jikin kallub.
Im kajitok eo ao kein kajilu ej ikijen iar bar visit I lok dump en aden ilo jien rilik im ij loe ke elikun obrak im bool kin kobej elikun utiej tol en ijon kio me tol in kopej en ijon im kajitok eo ao ilo ao melele ekar wor juon dump site nan replace -I dump en im ewi wot status in dump in im jen kar kommane?
Emaron ke itok jidik melele nan kij enwot ke aelon in elkun lab kobej im jaikuj bwe en komman im erreo nan ad kakkon kobej im ij lale ne ewor jet ao minit im iknaan jewaj jet naan in nebar Speaker ikijen jet bunton ko kwoj kommani naij lali cup kein im kwar litok ad kamolol kaki bwe kio jejab bar kojerbal styber form cup im kio ilo bar jikin kitchen ne adwoj jej bar kojerbal paper cup im iknaan kamolol e Nitijela, kwe , kab bar ij bar lale ilo jet ian Office ka an Kien ikar etal nan Office en an Social Security enwot juon eo ej member in Task Force e rej bar kojerbale bar cup in im ij loe ke juon in bunton elikun eman im ne ebar wor bar Office en ej kommane wawen in ekwe bar lelok kamolol nan er im nebar kin bunton in.
Kamolol eok Speaker kin am kar letok jidik arro ien.

Lewaj kajitok kein ilo wot kautiej.

Komol wot.

SPEAKER KEDI: Kommol tata Senator, rikwelok eo jen Mejit.

Im mokta jen ao lelok nan uak ikjien kajitok ko ruo, jea enaj uake kajitok eo ikjien senator ro me rej bed ilo JEMFAC ak meeting eo kio.
Ikijen transparency kab accountability former minister eo an finance, Senator Ading, ekar wor tok juon kajitok ne emaron jen team eo aer wetaklok ne emaron kobalok ibbeir im Nitijela en sponsor -e im Nitijela ear sponsor -e. Senator ro ruo raar bar etal eoktak funding ko aer ak Nitijela ear maron fund -e wot juon.

Ikjien naj bwelen minister ro kab private sector ilo an bar involve ilo bar JEMFAC meeting eo ekwe bwelen cabinet emaron naj uak ak uak eo jen jea kojro ar sponsor -e Senator Ading.
Wonmanlok wot ke ewor jen cabinet.

Jea enaj kile Her Excellency President Hilda C. Heine.

Page 16 of 49 (37th CRS-2016 Day 42nd P-II) PRESIDENT HILDA HEINE: Kommol Speaker.

Bed wot ilo aoo in kautej in an jikin bebe in an armij in Majol.

Ikonan kamolol kajitok ko remman jen Senator eo jen Mejit.
Jet kajitok ko remman ikijien participant ro ad raar etal nan JEMFAC kio im kajitok eo ikjien private sector members ro ilo kwelok kein bwelen ij lomnak ej jitonlok participation eo an juon ian ro me renaj jijet ilo kwelok ko an trust fund eo.

Im armij eo imelele kake in ke ej etal ikijien trust fund kwelok eo im enaj jijet ilo kwelok eo an trust fund ej Bobby Muller eo ej itok jen private sector.
Im ejjab kaal an armij in bed ilo kwelok kein an trust fund, ear bar bed ilo member in trust fund committee eo ilo administration ko lok maan im ilo tore in ej advisor im jiban Minister eo an Finance ikjien investment im kolmenlokijon ko an kien in ikijien etale wawein investment ko ilo an trust fund in.
Im ejjab e wot ej kaal an private sector member jijet ilo trust fund in fact ilo membership eo an FSM nan trust fund eo aer ewor juon bar private sector member eo im ej manager eo an Development Bank eo an Pacific Island Development Bank ej represent -e kiene eo an FSM ilo trust fund committee eo.

Im wawein kein ej nan ad boktok bar jet kolmenlokijon ko nan jiban kien ilo jet ian jerbal kein ad jen ien nan ien jej include private sector member ilo wawein kein.
Im wawein in ejjab juon wawein eo ekaal, ikar baj konan wot kwalok kar wawein ak uak eo ikjien participation jab in.

Kommol Speaker.

SPEAKER KEDI: Kommol tata Your Excellency.

Jea enaj kio kojeblak ne ebar ejjelok jabrewot jen cabinet.

Kojeblak kio nan Senator Dennis Momtaro, jen Mejit.

SEN. DENNIS MOMOTARO: Kommol Speaker, kon am bar kile kejro.

Im lelok kamolol kon uak ko remman raar itok jen ibben President.
Im einwot ao kar ba, jaar limantak kajitok kein ilo etan armij ro rej concern im elon kar kajitok ko rej itok nan ibbed ilo facebook, elon ilo call ko im iban maron in uak ak kio emman bwe erwoj melele kio.

Im ij tomak ke kajitok ko kein karuo im iar lewoj ikijien nursery en im dump eo renaj baj itok wot ak ne ewor uak jen ibben minister ra remaron jirontok kejro ilo elikin break ak jemlok menin.

Kommol Speaker.

SPEAKER KEDI: Kommol tata Honorable Senator.


Im jenaj wonlaltak wot ilo ellajrak e. Im jea enaj kile kio Honorable Senator Atbi Riklon jen Ujae, senator eo juon mota.

SEN. ATBI RIKLON: Kommol Speaker.

Kamolol Anij ilo jibbonin rainin kon adwoj maron kobatok ilo chamber in an armij in aelon.

Ikonan kwalok ao bar juon alen kautej eok kab Vice Speaker, Madam President im cabinet in, senator rein im Iroij ro ad ilo aelon kein im ilikin aelon kein ijoko jabrewot rej bed ie.
Ij baj kajitok wot jidrik bwe in kar, kon kar kotlok io jen ao kajitok floor in nan Kajitok im Uak konke enanin aolep kajitok ko ikar komani emoot aer moottok.

Ak botab naij bok ien in im kamolol mokta kon aoleppen report kein kab melele kein raar walok nan kojean ilo floor in.
Ikonan kamolol Minister in Assistance eo kon ajej in aiboj ko nan aelon kein, iar ronjake ainikien an report kon Ujae meneo ejab alikkar capacity ta eo 25 ke 50 ke naij tomak ke enaj kalikkartok nan komean ilo Ujae kon jete capacity eo an aiboj eo.
Kein ka-ruo ikonan kobalok ibben Senator e mota ije, Senator Kramer ikjien problem in me kojean ej jelmae kon MEC, ij jab konan repeat im elijinmen ak ijelokin kanniek im menkein ekwe imoko me elon rinaninmej elaplok an menin jelet er ilo aer bed im naninmej imoko.

Ij kotmane ke enaj mokaj kitien komadmode MEC, ijela ke juon jerbal eo lukkun lap ak ibar jela ke jaar ronjake ke ewor ro rebojak nan Page 17 of 49 (37th CRS-2016 Day 42nd P-II) aer jiban koj power plant in, mol ke elukkun juon problem laplap.
Ekwe ij bar kobalok ibben Senator Momotaro kon kajitok ko an im kautej uak ko.

Im eliktata juon kajitok ijjab jela jete dre kajitok kio ak ikijien passport eo minister e ej komeleleiki kio kon jerbal in me rej kajeon bwe en 10 iio aitok.
Im kajitok in ear bar walok lok imaan, imaron ke kajitok ibben Minister in mota bwe enkab naj make sure ke ej koman kon an free nomba ilo ao problem kio rainin elak etal passport replacement ne eoktak nomba im jelet an armij apply nan I-94 en kon aer communicate -tok bwe jen lemantak kajitok kein nan jiban ko minister in kab cabinet, lale problem in an armij ro mottadean ilikin Majol in.

Ekwe kommol tata Speaker, kon am kar letok jidrik ien im bar juon alen kautej aolep.
SPEAKER KEDI: Kommol tata Honorable Senator Atbi Riklon jen Ujae.

Im ikar ron ekkeinlok jen Minister eo ej 25 taujin gallon eo nan Ujae bwelen konke ebaak, 400 armij Ujae meneo ijab baj ron Mejatto ebar ebaak 400 armij ilo Mejatto im imaron ke ron?

Mr. Minister, wonmanlok wot mok?

MIN.

MATTLAN ZACKHRAS: Jolok bod Mr. Speaker.

Ibab 25 taujin gallon eo nan aelon eo amro Senator in ilo aelon in Ujae.

Kab juon bar 25 nan aelon in Mejatto.


Speaker, na inaj ja jerbal ibben Minister eo an Minintry eo an R & D im Acting eo ne komean maron boktok jet uak ko ikijien status in nursery ne ilo R & D. Im ekanoj in mol melele ko an Senator Dennis ke juon in konan einwot nursery ejiban elon ian aelon ka elaptata ilo an Mayor im Senator ro woj konan itok im ebbok seedling ka im buklok nan aelon ko.
Im naij jab melele elane ewor likjab in funding jen FAO ak kon an source in funding eo nan koman bwe project in en wonmanlok ej itok jen konan FAO.

Jemonono in naj bar update -i tok Nitijela in ilo raan eo ilju.

Kommol.

SPEAKER KEDI: Kommol tata Mr. Minister kon uak ko remman.

Ewor ke bar jabrewot jen cabinet?

Jea enaj kile Minister eo an Justice, Honorable Minister Thomas Heine.

MIN.

THOMAS HEINE: Kommol bar juon alen Speaker.

Im bed wot ilo aoo in kile im kautej eo`aolep ilo jibbonin.
Kamolol rutej eo jen Ujae kon bar concern in an ikjien passport elaptata ikjien I-94 issue ne.

Im einwot ao kar ba ilo kar week ko lok, I-94 ne juon ne separate issue me ejelet bar collaboration eo jen US side im ilo tore in kio emoj ad kojadeik abnono in imaan ibben Ambassador in ad ilo Majuro kon aikuj in an armij in Majol ilo America kan ikjien wawein in.
Im ilo tore in Speaker, ke emoj ad kojadeik maan abnono in jej reimanlok im kottar uak eo jen US nan ad kajeon address -e issue in me ejelet I-94 kane an armij in Majol me rej seek employment.

Im ien eo ne enaj jadetok uak eo jen US side ekwe jenaj karon rein me rej jokwe ilikin Majol in.

Im eliktata Speaker, ikonan kamolol Minister in Assistance e kon aiboj eo an Lae 50 taujin gallon eo.

Kommol.

SPEAKER KEDI: Kommol tata Mr. Minister.

Iar ron 25 taujin gallon nan Lae.

Ewor ke bar jabrewot?


Privilege nan Honorable Chairman Alvin Jacklick, wonmanlok wot.

Page 18 of 49 (37th CRS-2016 Day 42nd P-II) SEN. ALVIN JACKLICK: Kommol Mr. Speaker.

Mr. Speaker, jemaron ke, Chairman ra remaron ke uak kajitok ka me rejelet jerbal ko ad ilo Nitijela.

SPEAKER KEDI: Aet Chairman, ilo rule ka arro ije aet, Chairman remaron uak kajitok.

SEN. ALVIN JACKLICK: Kommol Mr. Speaker.


Kajitok eo an rikwelok eo jen aelon in Mejit ejelet juon ian senator ro mottamro Iroij en jemerro ilo Nitijela in ear bar etal ilo delegation eo lok im ij lomnak elane ewor en ej complain kake ejejjet bwe kemro en komeleleiki ta unin an etal.

Kommol Mr. Speaker.

SPEAKER KEDI: Emman tata Chairman, ne imaron lelok nan Minister e ear kajutak pein im elikin inaj lewoj bwe kwon uak.

Minister Tony Muller, Public Works, jouj im wonmanlok wot.

MIN.
MIN.

TONY MULLER: Kommol Speaker.

Inaj bok wot jidrik kunao ilo jet kajitok ko relukkun emman raar itok jen senator rein motad.

Ijoke ikonan moktata kile Anij, kautej jea ne am Speaker, eo an Vice Speaker, Madam President, cabinet member rein im aolep rikwelok rein ilo jikin bebe in eaorok an armij in Majol.

Iakwe nan aolep armij in Majol.

Speaker, emman kajitok eo ej itok jen colleague e motta jen itok jen aelon in bwe jettolok kijon ion kun jarom kein rejelet er.
Kajitok in ebar emman ear bar itok jen Senator Momotaro.

Ak ilo week in wot jenaj convene -i mok board eo an combine utilities bwe jen lale ewi wawein ad madmode kajitok kein remman, ij tomak e-fair innem report tok nan cabinet im boktok result in kajitok in emman ikjien joran in appliance, mona kab jabrewot menko me rejelet kun jarom kein.
Bar juon im elukkun emman kajitok in ikjien dump site kaal ka jej madmode wot design eo nan dump site kaal eo ilo naj Jenrok ak short term remedy ne ke juon uak eo nan kajitok eo emman jen Senator Momotaro ke ebwe an obrak dump site ne ilo Rairok emoj request -e drawdown eo kadede nan incinerator ko me jenaj kajeon tile kobej ne ilo dump site ne, jenaj report tok naet eo ej itaktok menkein.
Ak einwot ad kar bar ba ilo session eo lok ne eitok incineration kein enaj bok 4 lok nan 6 alon nan jolok tol in jakobej en.

Jemelele ke rein rej lolorjake jerbal in an kobej rej kab itok jen juon kwelok eo ilo Fiji ime ear lon jidrik concern kon ittil kobej ak ij tomak juon in problem, serious problem adean ilo aelon kein, we have a trash problem.
Im solution eo adean ilo tore in, short term remedy in ittil, jej jerbale wot ibben Paques im kumi ro woj me jaar kwelok ibbeir ilo Fiji ak ij tomak enaj wonmanlok wot ittil ilo tore in.

Bar juon ne protocol jej lale rej ba London Protocol ikijien metal sheet kane ak scrap metal kane konke jillu tol en ilo Rairok dump site, juon iaer ej bar scrap metal im emoj aer kabojrak ak MAWC emoj an kabojrak mokta boklok metal ka woj bwe ebwe an obrak.
Ak kumi ra motadean ilo MAWC im board eo rej etale London Protocol in nan ekatak kon artificial reef im impact eo metal kein rej komane ne solution eo jej bar wonlontak kake in, ne euak kajitok ko.

Kommol Mr. Speaker.

SPEAKER KEDI: Kommol tata Honorable Minister.


Im mokta jen ao lelok nan Chairman e, nan kalikkar wot ke ilo rule kane adean, rule 9 in Rule im Procedure kan subsection 3 elaptata ej konaan ke jabrewot Chairman ro remaron uak jabrewot kajitok jen floor ikijien jerbal ko an committee eo im elaptata menko raar refer-i nan committee eo.

Page 19 of 49 (37th CRS-2016 Day 42nd P-II) Jea enaj kio kile Honorable Chairman Jacklick, jouj im wonmanlok wot.

SEN. ALVIN JACKLICK: Kommol Mr. Speaker.


Im bedbed ion rule ne koj konono kake kio kajitok eo an Senator Momotaro ejjab related nan jerbal ko an committee e im na inaj kottar nan Jerbal ko Jabrewot im kwalok jet melele ikjien emmakit eo an Senator David Paul nan an itok ibben delegation eo lok, ejime im jejjet bwe kemro ej senator en im Iroij en amro komeleleik ke ewor unin an etal kab ej etal ikjien jerbal ko an armij in Kwajelein.

Kommol Mr. Speaker.

SPEAKER KEDI: Kommol tata Chairman.


Innem kj bed ilo listing e imaantata ilo item nomba 14 ikijien naj Jerbal ko Jabrewot.

Ej belok wot floor ne im ilo listing e imaan meja ikjien rikwelok ro raar konan bok kunaer ej Daisy Alik-Momotaro, Vice Speaker Anton, Kessai Note, Casten Nemra, im Bruce Bilimon, senator rein koba Vice Speaker.

Im kio jea enaj kile Honorable Madam Chairperson Daisy Alik-Momotaro, wonmanlok wot.

SEN. DAISY ALIK-MOMOTARO: Kommol Mr. Speaker.


Moktata ikonan kamolol jemed ilan kon juon rujlok in raan emman im mour im ejmour im konan kokaal aoo in kautej in ao.

Kautej eok Mr. Speaker, Vice Speaker Anton, Her Excellency Madam President aolep cabinet member rein, Chairman Kotak Loeak im aoleppen Iroij ro im Leroij ro motan ilo mweo imon Iroij im Iroij im Leroij ro ibelakin aelon kein, rikaki ro jined im jemed rej tel koj ilo mour in jitob.
Im aoleppen senator rein mota im bareinwot kile aolep armij in Majol.

Ikonan letok juon special kile nan likao ra raar bar itok inne im witness -e koj im juon eo nukid im motad Rikaki Adelbert, welcome back to the Marshalls, kile eok im likao rane jet.

Im juon kile eo ejenolok nan Iroij in Leroij ro aer jea e me naij jijet ie koba ro droer.

Mokta jen ao komane kajitok ka ao ruo, kar jillu ak emoj an juon wonlontak.
Ak na ikonan wot kamolol aolep report ko raar itok kej jibbon jen President, Minister in Assistance im bareinwot communication me elap aer naj boktok melele ko rellap nan koj ilo ad naj komani vote ko ad ikijien kakkobaba kane im bill kane me rej bojan wonlontak.
Im ikonan kamolol Internal Affairs Amenta Matthew kon Communication 39, 40, 41, report ne me an ajiri im an baamle koba report ne an Disability, jet ko me relukkun aorok bwe jen bok ien im linri bwe jen maron in jela im na mejlaer bwe en maronin fair an armij rein mour im ainemon ijoko jikier.
Kajitok eo ao nomba 1, ibar konan kamolol kon report e an Ministry of Health elukkun emman comprehensive, emman ad loi data ka im emman jokjok in aer kar drori im ej juon report eo me naij ba ebidodo ad riti, kamolol nan ro raar bar komane report in.

Kajitok e ao kein kajuon Mr. Speaker, ej ikjien Aid to Private School.
Im na iar boklontak kajitok in ne emaron ilo dispursement kane an jaan in jiban ko nan private school remaron ke naj lukkun jejjet ien kane rej driwojlok kon wot un in ke private school ko ke elukkun ejjelok aer jaan.

Elak jino begining of the school year konke rej depend ion tuition ko an ajiri ro enanin ejjjelok jaan in wonmanlok.

Nan waan jonok jikul eo juon adean ilo Assumption me ar even lomnak in kili kon an etal in lukkun ejjelok jaan.
Ak we had to komane juon loan bwe en maronin wonmanlok wot jikul in.

Im ilo ao kar etal im juon Chair in jikul kein ruo, ke ij etal im iaronron ikar ba loe ke ejjab jikul in wot ej iton koman an loan ej bar jikul ko jet.

Im naij rojak kien in bwe ilo ien dispursement, remaron ke kab on time ilo naj komani kojemoj ko Page 20 of 49 (37th CRS-2016 Day 42nd P-II) aer.
Ak ikonan lelok juon kamolol nan aolep private school ko bwe ilo an itok report eo week ko lok me jaar riti im linri me an Education ej walok ilo report e an CMI ke ne baj private school ka aolep ajiri ro raar kadriwojlok jene emoj aer pass im their in good standing.

Naan waan jonak ne baj Assumption, Majuro Baptist school out of all the seniors everyone of them raar pass.

Im naij kajitok bwe jen kate kj ibben jikul kein ad bwe their productive, producing good rijikul im renaj roltok im lale koj.
Kajitok eo ne ne emaron jejjet ien dispurse -e lok jaan ne ekkar an ne enaj ak elikin an naj pass budget ne?

Kajitok e ao kein karuo, ikonan wot ton kwalok ao support -e melele eo ear itok jen Senator Kramer eo ej bar ao senator bwe ij jukjuk im amenak ion Majuro ikijien nien dren.

Ilo juon tore emotlok iar bed ilo committee eo ear bar komane juon survey ikijien an ejjelok dren ion Majuro in im ear lukkun alikkar jet em ko me elukun ejjelok aer nien dren, rejjab drak aiboj.
Im elikin kar jet tore ko jaar bar jeblaklok, jekar loe ke emoj an kar itok aiboj ko, nien dren ko ak jet ko jaar jab loor list eo.

Jet ro ke ejjelok aer nan kio im jej kajitok bwe ne enaj bar wor wawein kein me nan ajej jemaron ke ajej bwe en jokkun wot juon?

Iar bar etal nan Jaluit wawein in ear bar walok.

Im jemaron ke jiban im karejar ibben dron bwe ne ej itok menin jerammon kein ad jen ajeji ilo ejjelok kalijoklok.
Jet ro elon lok jen ruo aer ak jet elukkun ejjelok juon mekarta ne emoj ad kar komane juon list.

Im iar ton itok einwot juon eo ej jukjuk enin im rojan support -e kajitok eo me ear itok jen Kramer.

Mr. Speaker, inaj bar wonmanlok wot jidrik, ewor naj kar melele ko inaj kar buktok ak ij kotlok bwe senator eo neju jen Jaluit ikijien invitation im jerbal ko jabrewot, kemro ar bok juon trip Jadede eo, ne emaron wonmanlok wot naj boklontak einwot ke emaat arro minit.

Kommol tata im kautej wot aolep.


SPEAKER KEDI: Kommol tata Madam Chair.

Im inaj lelok nan cabinet nan uaki kajitok ko ruo an Jaluit ne ewor ilo tore in.

Jea enaj kio kile Honorable Minister in Assistance to the President mokta im elikin enaj Honorable Minister eo an Education.

Wonmanlok wot Minister Zackhras.

MIN.

MATTLAN ZACKHRAS: Kommol Speaker, bar juon alen.

Im ikonan wonlontak wot nan ao rejetake kajitok eo ikjien im concern ko ikijien dren.
Im jet ko menin ekkatak ilo ajej ko lok imaan ejjelok kajitok ke ear bar wor jet money in jiban ko raar bar itok jen likin im kojean ar maronin boktok nien dren kein ijoke ke elon jet raar jako jet bwelen kon kolmenlokijon kein ke er mokta bwelen raar aikujin buki im jab jejjet wawein aer ajej.

Ak jenaj lolorjake bwe aoleppen wawein kein ren jab bar koman.

Im ejjelok kajitok ke juon ne bar issue kon jet ian distribution ko lok imaan ilo an jab ellaak nien dren kein.
Im jej kajedede nan community kein im kajitok bwe local government ko ren bar bok kunaer ilo aer jiban kolake system kein im jab kottar wot team ko me ekka aer rumij in bar driwojlok ak ren bwelen bok ijoko kunaer im jiban dron einwot ke ial ebwe an aban ilo tore kein.

Ak nan waan jonok kajitok karejar ibben bar leadership eo an Arno bwe ejjelok kajitok ke nien dren kane wetaan mwin ebwe an to aer bed.
Jonan rej bed iumin dret im remaron in joran lok kab iumin wot im tore ko ear lap wot ren kar bool kobaer ak nan rainin ejja eindrein aer bed ijon.

Im jenaj jerbal ibben Disaster Committee eo kab ro me rej kobooj list eo kio elikin survey eo eliktata bwe en lukkun alikkar jet oran im jete funding ko kojean naj aikuji nan adean target -e aolep em bwe en elon ilo tore in.

Kommol Speaker.

SPEAKER KEDI: Kommol Mr. Minister.

Jea enaj bar kile Honorable Minister Wilbur Heine, Education.
Page 21 of 49 (37th CRS-2016 Day 42nd P-II) MIN.

WILBUR HEINE: Kommol Mr. Speaker, ilo am kile kejro ilo jibbonin rainin.

Im mokta jen ao wonmanlok im uak kajitok eo emman jen Senator Daisy Alik-Momotaro, ikonan kamolol Anij jemed ilan kon karok im onake kein an nan kojwoj kajojo im elaptata kon aelon kein ad.
Im Mr. Speaker, ikonan bar kwalok ao kautej eok kab office ne am bareinwot Vice Speaker eo ad, bar kile im kwalok kautej eo ao nan President in ad bareinwot aoleppen cabinet in an kab aoleppen senator rein woj, Iroij ro an iaelon kein elaptata aolep armij in Majol.

Mr. Speaker, public school ko ad jej watoki ilo kien juon jiban eo me elukkun lap nan government in ad.
Im jen ien nan ien government ej lolorjake ta eo emaron komane nan jiban private school ko im ikonan lelok juon kamolol elap nan ro rej lolorjake private school ko ad ilo Majol in.

Elane kojean naj lale budget ne ne enaj wonmantak Mr. Speaker, emoj an administration eo kio double -e lok jiban eo me ekka ad lelok nan private school ko bedbed ion kile in ke elap ijoko kunan private school nan lolorjake jerbal in jelalokijon nan armij in Majol ak elaptata ajiri ro nejid.
Im ikijien dispursement ekwe jej kojatdrikdrik bwe elane dedelok in wot budget eo ak jenaj komane ijo emokajtata nan ad lelok jiban kein nan ro rej lolorjake private school.

Kommol Mr. Speaker.

SPEAKER KEDI: Kommol tata Honorable Minister eo an Jelalokijon.

Ne ewor kakkobaba ijone Madam Senator inaj kojeblakwoj nan ibbem.

Ekwe innem inaj wonlaltak wot ilo listing e im jea enaj kio kile Honorable Vice Speaker Anton.

V-SPEAKER ANTON: Kommol wot Mr. Speaker.


Mr. Speaker, mokta jen ao wonmanlok im kwalok jejjo ao kajitok ak juon, ruo ilo item in Kajitok im Uak ikonan bojrak im kamolol Anij ilo jibbonin rainin im kon iakwe eo an nan kojwoj ilo chamber in an Nitijela.

Kein karuo, ikonan kile Her Excellency Madam President Dr. Hilda Heine, cabinet minister ro im senator rein mottaro Mr. Speaker.
Mr. Speaker, ijelokin kile in ikonan kile brother eo ao juon ej itok jen aelon kane ilikin einwot ilo naan in kautej ko moktalok ke je itok jen aelon in America kane Mr. Adelbert Laukon juon eo me ebaak nan kejro im bed ilo chamber in kio im ikonan lelok ao naan in kile im kautej e kab rein jet motan rebed ilo chamber in im ro rej ronjake kwelok kein.
Mr. Speaker, ikonan kamolol e aoleppen naan ko raar itok jen Minister in Assistance ikijien (cut) emman emman melele kein ijela ke jenaj jino makitkit ko ad nan lolorjake bwe ren tobarlok armij ro jet motad ilo aelon eo einwot an kar alikkar ilo bwelen emmakitkit ko an kar dret eo.

Im kamolol nan cabinet minister kab President, aolep ro ilo cabinet, kojwoj ilo ra ko an kien kon lolorjake kab kojbarok menkein ikijien problem ko raar walok nan aelon kein.
Mr. Speaker, ij ronjake jet naan ko kon MEC ijela ke ebwe an kabwilonlon wawein kein rej walok nan koj ikjien an kun jarom im joran bwelen menko mweien armij elaptata bwelen kanniek kab mona ko kijer.

Kajitok eo ao iloan menin Mr. Speaker, ekar wor tok juon company elap jen aelon in Korea kan im kwelok ilo conference ne raar ton boktok juon engine nan kakke aikuj kein an armij rein me eaikuj jen ien nan ien an kun jarom.
Ewor ke baj juon melele emoj an driwojtok cabinet ej endorse -e kar bwelen aoleppen makitkit kein raar itok jen ro jet motad jen aelon in Korea ikjien juon engine nan kar jerbal ibben MEC im bok eddoin bwelen jarom eo ren kar letok bwelen karok ko aer rekadrutata iumin 15 iio Page 22 of 49 (37th CRS-2016 Day 42nd P-II) im enaj kar rol nan kien bwe en an kien?

Ewor ke baj kain kolmenlokijon rot kein ak melele ko jemaron tobari ilo ien in Mr. Speaker?
Mr. Speaker, kajitok eo ao kein karuo ej ikijien business kane an ri China rane ion enin.

Raan ko lok Mr. Speaker, mokta jen ao kar komane juon trip kadrudru na aelon eo kar wor juon ien iar etal jet ian jikin ko me ri China rej kojerbali nan wiakake ilo imon wia ko Mr. Speaker, ij baj kajitok ibben kien in an RMI kab ro me rej bok business ko ion enin.
Na iar bok jet mweiuk im iar ba likao eo, kora eo me ej bok eddoin cash register eo en kottar jidrik bwe naij bar boktok jet mweiuk elikin ao etal im bar boktok jet mweiuk nan ion counter eo, emoj an ring -i aoleppen menko, ilak kajitok receipt eo ejjelok.

Ak ejjelok label ikilin aoleppen item ko me jej iloan mon wia in.
Kajitok eo ao in kio ewor ke ta cabinet ej baj lomnake nan jarkein me rej drelontok im koman aer business iloan Majol in ikjien kain menko jejjo item ak elak walok ilo ak letok jonan price eo aer ekij $80 tala ak jejjo wot menko iar etal im buki im ij ba kottar jidrik bwe jejja lale ewi wawein an ring -i menkein.
Ejjelok receipt ijelokin in lak wiaik sandal eo elak itok sandal eo emoj an lukkun joran relak konake emoj an oktak color im wonlontak color eo nan jibwin neen im pein ijjab jela sandal in tore ta.

Mr. Speaker, emaron kojak jidrik ak ewi wawein kilen ad approach -i kein business rot in rej itok im lukkun komani business ka me relukkun monkey business ilo Republic in?

Ekwe kajitok ko imantata kein Mr. Speaker, ne ewor uak jen ro me rej bwelen bok eddoin menkein.

Kommol Mr. Speaker, emoj an jan bell ne.


Kommol.

SPEAKER KEDI: Kommol Mr. Vice Speaker.

Kiin won ne ej monkey business?

Kommol tata kon kajitok ko remman im raorok.

Jea enaj lelok nan cabinet ne ewor jabrewot uak nan kajitok ko an Vice Speaker.

Jea enaj kile Honorable Minister Tony Muller, Public Works, wonmanlok wot.

MIN.

TONY MULLER: Speaker, kommol.

Im kautej wot kajitok in emman jen Vice Speaker in ad.
Im mol ke ewor juon company emoj ad kar kwelok ibben im raar jijet ibben ejjab management wot ak jet ian Chairman im jet ian board member ro an Combine Utilities nan juon plan bwe ren kalek juon power plant kaal im wiatok nan MEC eo me enaj distribute -i jarom in nan aoleppen customer ro an MEC.
Company in ejjab kaal Speaker, kar original plan eo an company in ilo kar administration ko lok ke nan kar convert waste nan energy, melelein bwe en bok kobej kane im kon equipment ak generator kaal ko ren kar install -i ke convert nan energy.

Im jonan kar kobej eo raar iaikuji nan maintain im sustain -i power plant in melele jenkar import to kobej.

Ak emoj jijjet ibbeir im emoj kar kalikkar kadede ke emoj deviate jen kar plan in im kio plan in rej komane ke ene wot me ejja meneo MEC ej komane.
Ak aet jej refurbish -i wot aoleppen generator kane remor an MEC.

Ak plan eo bwe ren kar lukkun mok market ne adean enkar finance -e jaan ne me ren kar boke nan kalek power plant kaal in.

Im eliktata jaar kalikkar nan er ke jej etale wot ak einwot ilo tore in kar position eo an combine utilities bwe en suspend mokta konono ibbeir.

Kommol.

SPEAKER KEDI: Kommol tata Mr. Minister.

Ne ejjelok bar jabrewot jen, ne inaj mokta Honorable Minister Madam Amenta Matthew, Internal Affairs.
Page 23 of 49 (37th CRS-2016 Day 42nd P-II) MIN.

AMENTA MATTHEW: Bar juon alen kommol Mr. Speaker.

Ikonan kamolol kajitok eo im bed wot ilo ao kile aolep.

Kamolol kajitok eo jen Vice Speaker, bwelen iban lukkun uake aoleppen ak baj melele e ao ewor an local government im ewor an Mayor im ne enaj kajur local government eo nan an komane ordinance ko einwot er eo rej mejen im lojilnin national government in ilo community ko ilo ene ko likin.
Im kein eo ebojak in jutak likin local government ko ilo jabrewot wawein ko rej komani nan kokomanmanlok wawein an ro rej koman business ilo outer island.

Ebar wor juon retail price monitoring board eo me ej bar komane jet wawein ko nan lolorjake bwe enjab bwe le jen jonan an lap wonen mweiuk ko ilo outer island.

Im ilo wawein in jej bar aikuji jiban ko ab local government ko bwe ren jiban board in monitor -e wawein kein.
Ekwe ijo imaron im emaron jab aoleppen uak eo in ak ijo ij lomnake in ke jaikuji jiban ko an local government ko kajojo ilo aer lolorjake im bareinwot jiban bwe en jab baj le jen jonan an lap wonen mweiuk kein ilo outer island.

Kommol Speaker.

SPEAKER KEDI: Kommol tata Madam Minister.

Im kio ne emaat jen cabinet inaj baj kojeblak kio nan Honorable Vice Speaker Anton, wonmanlok wot.

V-SPEAKER ANTON: Kommol Mr. Speaker.


Mr. Speaker, bwelen lukkun kajitok eo ao ij kajitok ikijien business ka ne koj wiakake ion Majuro in kolak kajitok receipt ka rejjab lewoj, kolak bok men io im boklok ejjelok label kilin juon mweiuk ak relak letok jonan price ka relukkun tarjen jonan ak menko relukun mor.

Ewor ke an national government eo maron in supersede -i aoleppen bwelen karok ko an juon local government nan address -e kain problem kein?

Kommol Mr. Speaker.
Kommol Mr. Speaker.

SPEAKER KEDI: Kommol Honorable Vice Speaker, kon follow up eo.

Ne enaj itok wot melele ikijien follow up eo jenaj bed im kottar.

Ilo tore in kio jenaj wonlaltak ilo listing e im jea enaj kile Honorable Senator eo mota Kessai Note jen aelon in Jabat, jouj im wonmanlok wot.

SEN. KESSAI NOTE: Kommol Mr. Speaker.

Naj bwelen jidrik wot kajitok ak bar juon alen jej kamolol kon mour im ejmour kab kon men otemjej.
Im elij kile eo ao nan Iroij ro ad ilo aelon kein im Leroij im armij in aelon kein kab kojean ilo Nitijela in, Speaker im Vice Speaker, President, minister, senator, im rein jet raar kobatok ilo jibbonin rainin.

Ekar wor jejjo kajitok ikjien naj kar ad kobooj economy ne ad nan 2023 and beyond bwe ejjelok kajitok ke ej bwelen kar priority issue eo adean ne ilo aoleppen raan in kwelok kein an Nitijela manlok bwe ebaaktok tore in jej konono kake.
Ak bwelen jen konan jebed ilo konono ko kio ej jibbon ikjien service ko nan armij in aelon kein, ikonan endorse -e jet ian comment kein im kein kajuon jen rikwelok eo amean ilo aelon in Majuro in David Kramer ikjien declear MEC juon disaster im unin an aorok menin konke en wor jet money ko jej kojemoj, kojenoloki nan an armij maron claim im buktok aikuj ko aer ikjien appliance ko.
Elane ej kun jarom menko rej jorantata kan ej menkan elaptata woneir jen icebox nan tv lok nan aircondition lok nan radio lok nan aolep kain.
Im ejjelok kajitok ke ebwe an lon ekwe jejjab baj ba wot menko kijen armij im ne jemaron kojenlok jidrik money ilo kotan in me jej kile ke bwelen naan in disaster ebwe an kallibokbok im kain kein ak jen melele kon problem ne ej walok im komane jidrik claim money bwe armij ro me remaron kamol ke ejoran menko mweier jemaron koman inspection im aolep verification im wawein kein ak en wor wawein eo jej jiban er im replace -i jet ian appliance kein aer rellap.
Im jej konono kon bar service kane rej itok nan armij ikjien dren ekwe kajitok Page 24 of 49 (37th CRS-2016 Day 42nd P-II) kein ejjanin bwe nien dren ilo aelon kein einwot ad ronjaki melele ko jen Assistance nan President eo ke ej bukot kilen bwe en bwe dren nan aolep.

Im juon eo ikjien Vice Speaker, ikjien sandal in China kane, jen bar etali menkane im lale bwe bar jet kane mol.
Ak juon ian bar agency ko me elap an baj na ebaj bwe ao frustrated kake ej ikijien service ko an National Telecommunication im ejako minister eo an T & C ijin ak eaikuj in bar improvelok service kane an NTA jen jonan ne jej bed ie.

Naij tomak ke NTA ej ijo laptata an kar government in waste money ie, ilo mol ebaak bwelen $100 taujin elane jenaj kobaiki loan im loan interest ko iloan iio ko mantak jonan in aikuj emmanlok service ne jen jonan ne jej bed ie rainin.
kajitok eo ao na cabinet im bwelen minister ro jemaron ke improve -i service kane an National Telecommunication Authority eo?

Ekwe kon naan kein reiet wot inaj bojrak ijin.

Kommol Mr. Speaker.

SPEAKER KEDI: Kommol Honorable Senator.


Im mokta jen ao naj lelok nan cabinet nan uak emoj an eddekaklok juon awa maximum eo an Kajitok im Uak im ne imaron kajitok karejar eo an member rein jet kon kajitok kein raorok kab ej wor wot ruo ilo listing, jillu ilo listing e imaan meja raar konan bok kunaer ne jemaron kaitoklok bar jirik nan accomodate -i member rein jet.

Wonmanlok wot Senator Michael Kabua, wonmanlok wot.

SEN. MICHAEL KABUA: Speaker, kommol.


Im ilo aoo in kautej eo adwoj nan dron im kab ilikin jikin kwelok in.

Inna ne emman ibben jar kein kajitok bwe en wonmanlok wot im ebar wor jidrik kakkobaba jen ije ne emman im kajitok bwe Nitijela in enbar lale mok ta 30 minit ne emman ak 1 awa aer wot bebe an ne ejjab ak enin lomnak im kajitok eo arro.

SPEAKER KEDI: Ewor juon bebe bwe en aitoklok item nomba 6, Kajitok im Uak nan accomodate -i rein rej bok kunaer im emoj second -e. Ro eindrein aer lomnak ren ba aet?
Ro einjuon jaab?

Inem jej bed wot ilo item nomba 6, im ej extended awa ne nan dedelok in aolep rikwelok rein rej bok kunaer.

Kio inaj kile cabinet nan jabrewot uak ikijien kajitok ko an Jabat im armij in aelon kein.

Jea enaj kile kio Honorable Minister in Assistance Mattlan Zackhras, wonmanlok wot.

MIN.

MATTLAN ZACKHRAS: Kommol Mr. Speaker.

Mokta jen ao wonmanlok ikonan kalikar nan Nitijela in ke kejro ejanin lomnak in ebbolol jen ro kautej kab kojbarok aoo eo an jikin bebe in an armij in Majol.
Speaker, jet kajitok ko relukkun emman im naij moktata rejetaki ikjien issue eo kon MEC bwelen juon ne jean ej aikujin bar jimor jerbale.

Im bwelen naan eo emeralok ne bwelen national emergency.

Im konono kane kon claim ijjab jela ne ejelet kakien ne me ejake utility ne adean, jet kein men jej aikujin review -iki im naj bwelen jerbal ibben minister eo im board eo nan adean jimor boktok jet kolmenlokijon kab enaan ko nan armij in Majol elaptata kojean ion Majuro in.
Einwot bwelen juon outgoing Chair, ikonan konaanek rein uaan Nitijela in ke ewor jet bunton ko me NTA ej buki rainin ejime melele eo kon investment ko an kien in motan ijoko me ear lap jolok elap jaan ko nan adean ejake telecom company ne ad an armij in Majol.
Im imonono in karon kojean ilo chamber in ke ewor konono ko rej bok jikin rainin im ekoba telecom eo an FSM im Palau im the The National Conservancy im Micronesia Trust eo me ej ikijien Death Swap bwe ejjelok kajitok ke bwe en emman im bwelen bolel im wor jet bunton ko rekaal im Page 25 of 49 (37th CRS-2016 Day 42nd P-II) renaj kabidodoik an NTA jerbal jean ej aikujin moktata tackle -e loan ne me jean ar jimor erra kake bwe en boktok fiber optic cable ne.
Fiber optic cable ne emoj an ukot wawein kojerbal internet ilo Majol in rainin, jemaronin ba emoj adean maronin driwojlok im kojerbal elon kain wawein ko me ej jiban eddoklok eo an lal jidrikdrik in ad.

Im juon in men joj ej jimor utej buruwodean kake bwe elane kojean ej keidri nan kar ejake company in nan rainin ekwe jean ej lo oktak kane ijowot ke ej lon wot jijidrikdrik im elon area kane me joj ej jimor kajeon tackle -i rej walok wot nan rainin.
Im issue ne kon muri ne enanin 20 million rainin oran muri ne adean ibben RUS ak Rural Development eo me ej motan ra kane an US me ear jibantok koj.
Im ijelokin ad kar maronin kajitok im negotiate -i an wonlaltak interest eo nan enain 2% jej kajeon kio jerbal ibben Telecom kein jillu nan adean kajeon jolok aoleppen 20 million ne through a scheme eo me emoj an lal kane motad juon Sea Shell kar jino bok bunton ko im komane im emoj an dedelok eo an kio jej kajeon jerbal rainin through Department of Interior kab RUS im naj Embassy eo adean ilo Washington D.C. Im jerbal kein rej bok jikier wot rainin ejjelok kajitok ke ilo naj bwelen January jenaj roltok kon ia kein jebed ie ak ilo kwelok kane me President ear mention ne rainin Mr. Speaker, enaj bar convene kwelok ne ibben Telecom kane jillu ilo ad jino boje proposal ne ad.
Im dedelok in jerbal in ij tomak enaj kabidodoiklok im komeraiklok an board eo jerbal im elaptata nan adean bukot kilen kokomanmanlok service ne nan armij ro ad.

Einwot ao kar kojela lok imaan ke ededelok juon kwon ibben juon ian company kane rej jiban kojean naj lonaj status ne adean jen 2G nan 4G eo me enaj bwelen jiban kojwoj me joj ej kojerbal internet kokomanmanlok wawein adean communicate ibben dron.
Im juon in wawein ij tomak ej bojan naj bok jikin ilo naj December enaj roll out ekkar nan melele ko raar itok nan office eo arro.

Ak imonono in bar boktok tarlep in step ko jet im wawein ko jet me company in adean ej jino bok bunton in naj dedelok in an naj jijet juon iumin leadership eo an Minister ne an T & C, bwelen ij tomak enaj lon kain wawein ko erean maron in naj bok company in adean jen ijin ebed ie nan wawein ko remmanlok.
Ak naij kamolol konke juon in challenge nan lal in adean im jej jerbale wot, jekonan kar kalikkare ijin ke jej jerbale wot im naj kar baj karontok Nitijela in kon bunton ko jej buki rainin.

Kommol Speaker.

SPEAKER KEDI: Kommol tata Mr. Minister.

Ewor ke bar jabrewot jen cabinet?

Ejjelok ilo tore in.

Inaj bar kojeblak nan Honorable Senator Note ne ewor jabrewot.

SEN. KESSAI NOTE: Kommol Mr. Speaker.


Emman ao ronjaki melele kein im bwe mok ekar moj ao konono ibben jet ian minister rein im rej melele kon wawein kein.

Im jej reimanlok nan aer naj bok jikier ak ilo tore in naij tomak jej maron wot kokomanmanlok service ne kio ilo tore in me jej jerbali issue kane jet me rejelet finance im funding kane, loan kane rej itok nane MEC im kar concern eo ao in.

Ak ijela ke Iroij Mike ear konan ba jidrik ije im inaj5 yield floor nane.
SPEAKER KEDI: Kommol tata Senator Kessai Note.

Im naj lewoj nan eok Honorable Senator Michael Kabua jen Kwajelein nan kakkobaba.

SEN. MICHAEL KABUA: Kommol Speaker.

Ilo kautej wot office ne am, Vice Speaker eo, President eo im cabinet eo kab senator rein woj motaro, Iroij im Leroij ro ilo Council eo an Iroij im armij in aelon kein elatpata kon Nitijela in aer.
Ikonan lelok juon ao special kamolol nan rikwelok eo arro jen Jabat kon letok Page 26 of 49 (37th CRS-2016 Day 42nd P-II) jidrik ien nan kakkobaba wot ikjien kajitok eo ear wonmantak ikjien jikin konono kane adean ilo lal in adean.

Im mol ke ej motan menko raorok kein im eddo eo in ke kien in ej bukbukot kojkan ikjien muri kein adean kab wawein ko rej bukitok ilo belakin lalin nan kokomanmanlok jikin konono kane adwoj ilo aelon kein.
Ak kajitok wot ibben cabinet eo im erean nan lale ne kajitok in ej itok jen armij in Kwajelein ne ewor ke problem elane enaj baj, jen ba kadrikdrik lok muri im menko eierlok wot im bukbukot kojkan im bar emmanlok ne emaron rollok tok jikin ekonono eo adean ilo Kwajelein im jenaj bar bok kunad ilo muri ak nan bar libjorjore im kokomanmanlok im lale wawein ko ikijien menin konono ko ak boktok koban lal in.
Konke bwlen ilo Ebeye bwe elukkun bwe an bar emman jikin konono eo ak elon ro raar konan jiban koj botab jeban ellalok jen kakien eo an National Government in adwoj ke ej eddoin nan lale jikin konono kein adwoj ilo lal in ad.
Im emman ak ikonan bwe rean ej jijet kake im lale kajitok eo in ne emman ekwe korolloktok im komean baj kajeon baj lale ne emaron ak jemaron bok ijo kunad ibbed aelon kein im libjorjore ilo jet wawein ko bwe ren bar emman einwot adwoj kotobar emmanlok eo ilo jikin konono ko einwot ke lal in emoj an ebaaktok ak ebwe an bin ad tobare ijoko nan wawein jerbal ko.

Im ijela ke joj ej jimor bok kunad ilo menin ne emman.
Ekwe kajitok eo in kio nan cabinet eo bwe erean en mok jijet im lomnake emman kajitok in ilo wawein adwoj jerbal ibben dron, bukot mejlan im mokajlok ilo elon wawein ko ikjien communication sytem ko ad ilo lal in ad.

Ekwe kar kajitok eo dre in jen komean ilo Kwajelein.

SPEAKER KEDI: Kommol Honorable Senator Michael Kabua kon follow up eo.

Ne ewor uak kio ikijien follow up?

Jea enaj lelok nan Honorable Assistance nan President.

MIN.

MATTLAN ZACKHRAS: Kommol Speaker.


Im elap ao kamolol kane bwe eletok bwelen 5 ien naj likliki im etale kajitok kein relukkun aorok.

Naij erreilok iloan kajitok in im bwelen kamolol moktata kon vision ko an kab etonak ko an ro lok imaan idean kamolol er kon kolmenlokijon ko aer kon aer ejake jet utility ko me raar ejaak nan lale armij in Majol.
Im naij nebar kajitok in ear wonlontak im bareinwot eo jen Senator eo eutej jen aelon in Jabat im einwot jet senior senator ro ilublijidwoj kalikkar ke naij kautej aoleppen melele ko.

Im company kein ejjelok kajitok ke elaptata kon ejaak in kien in ad bedbed ion jabon konaan ne me jej ba enra bwe jen lale rara.
Im mol ke ejjelok oktak ilo bar health system ne im health fund ne adean mene elon iadwoj kojwoj ej jerbal ilo kien contribute ilo jabrewot wawein ko jemaron ak in one way or another, indirectly or directly ejiban elon armij ro me rej bed ilo aer aikuj.

Im kajitok in imaron in ba it's above my paygrade ak na inaj consult ibben colleague rein ilo cabinet im aoleppen rein im ilo an Nitijela in einwot ke juon kajitok eo emman.
Im ijela ke Kwajelein enaj lale kojwoj ilju im joklaj ilo an ejaak lok im wonlonlok elon ian project im development ko an aelon eo im ij kautej melele in jen Honorable Senator im Iroij in ao Michael Kabua im kalimur ke inaj roltok kon melele ko kab kolmenlokijon ko jen ro jet elane emoj ao consult ibben aolep.

Kommol bar juon alen.

SPEAKER KEDI: Kommoltata Honorable Minister.

Jea enaj kile kio ilo ellajrak e Honorable Senator Castern Nemra jen aelon in Jaluit.

SEN. CASTEN NEMRA: Kommol Speaker.


Mokta jen ao wonmanlok im bok kunao ilo item in ilo Kajitok im Uak im lelontak jejjo kajitok, kobalok ibben ro lok maan ilo ad moktata likit naan in kile im nebar Page 27 of 49 (37th CRS-2016 Day 42nd P-II) jemedwoj ilan kon mour im ejmour im bareinwot kon kobatok in ad ilo jikin kwelok in an armij in Majol.
Ikonan likit ao naan in kautej Iroij ro ad, Leroij ro, im bareinwot owner eo ilo mweo mon Iroij, rikaki ro jemed ilo ecclesia ko kajojo koba kora in rikaki ro jined, kwe Speaker Kedi, Vice Speaker Anton, Madam President Heine im member in cabinet, colleague rein ilo Nitijela in im bar juon naan in kautej nan aolep armij in Majol.
Speaker, mokta jen ao kolajrak jejjo kajitok, ikonan kobalok im likit ao naan in kile im kamolol statement ko raar walok kej jibbon ko raar itok jen Madam President im minister rein kon melele kein emman ao ron im bareinwot report kein me rebed imaan mejen rikwelok rein im jej reimanlok nan ad naj bar linri im ekkatak kaki ilo ien kane rej bedotok.
Ilo tu mokaj in ikonan bar kobalok ilo melele ko kon jibarbar im kotobar kein ikjien aikuj in dren nebare im konan acknowledge -e kotobar kein ilo ad naj koman aiboj cement kein ilo belakin Majol in im komean ilo part e juon ilo ralik komean ej ikon wot im kotar wot im kobalok ibben Namdrik im reimanlok nan naj budget kane rej bedotok.

Speaker, kajitok kein ao ij ton lelontak kar juon iaer ij kamolol Senator Kramer bwe ear lelontak ikjien MEC im jej reimanlok nan melele ko renaj itok ilo raan kane tok.
Im ear wonlontak kon aikuj ikjien an joran mona im appliance im menkein me relukkun aorok nan koj.

Ak ijo iar bar itok limou ilo kajitok in kon aorok in kon hospital ne adean kab bareinwot radio station in ad bwe ej bar ijoko ekka aer bar kwun ne ej kun jarom ilo MEC.

Im kamolol Senator Kramer kon an kar wonlontak kon kajitok in.

Im jej reimanlok nan naj ad jerbal ilo ien kane rej bedotok.
Ak kajitok eo ao kein kajuon Mr. Speaker, einwot ao kar Senator eo jino Daisy Alik-Momotaro kar kojadeiktok jidrik ilo amro kar bar lo lok aelon eo Jadede eo im ebar koman ien nan an ro nukid im mottad bar kebaak koj im bar letok bar jet aer kajitok nan ad boktok nan jikin bebe in an armij in Majol.

Im kajitok e moktata ej ioklok Minister eo eutej jen jikin jelalokijon einwot ad melele kar raan eo inne ej kab jino jikul ilo high school eo adean juon ilo aelon in Jabor, Jaluit.
Im ej ikijien registration fee, im jet ian parent rein rej kile aorok kab unin aer aikuj koman registration fee ak ijo eitok kajitok in konke juon ian wa ko rej ebbok waini rebed ilo aelon eo im jej kamolol kon wawein in ijoke ekkar nan melele ko litok menko raar lilok ej bar ticket.
Im ejjanin kar wor ien ad kotar ro telokier ilo Tobolar im ijoko jet kio ej jibbon ak ijoke rej kajitok ne rule in koman registration fee in emaron ke ja kiki jidrik ilo aer naj kotar ien eo eitok cash ko nan aer wonmanlok im komane ijo kunaer einwot parents?
Im kajitok eo aer in kein kajuon ak ne imaron likit juon ao kakkobaba Mr. Speaker, ikjien kar kajitok in an parent rein einwot ke jet kein funding raar walok ilo konono ko lok imaan ikjien an laplok fisheries im jaan kein woj jej ron kaki im ej itok wot budget eo.

Im kakkobaba eo ao etke kien ejab wonmanlok im waive -i aolep registration fee?
Im eliktata Mr. Speaker, ilo kautej im tu mokaj in ejja ikijien jarom wot im menin ear bar wonlontak ne emaron koman hook up nan terminal eo nan Jabor, Jaluit im bareinwot ilo bukon eo ilo lellal ikjien jarom im bareinwot komane ekkatak eo nan lale enaj jete kab ta requirement ko ikjien an etal jarom nan ion ene in Jaluit.

Im menin ear bar wonlontak im nan ro rejjanin etal nan aelon eo juon Jabor nan Jaluit juon wot ene ej einwot Rita nan Laura ak Ebeje nan Guggegue.
Im kajitok ko kein Mr. Speaker, ikar mokta kio Page 28 of 49 (37th CRS-2016 Day 42nd P-II) jibbon ilo ao kar kobooj shirt green e im bar tomak eo ao Senator Paul im einwot juon Chairman nan MEC enkar emonono im lolorjake kajitok kein ilo an jerbal ibben minister eo ad eutej jen Public Works.

Ak ne konaj letok jidrik arro ien ilo Jerbal ko Jabrewot.

Kommol Speaker.

SPEAKER KEDI: Kommol Honorable Senator Nemra.

Kobed ilo Jerbal ko Jabrewot.

Wonmanlok wot Honorable Minister eo an Public Works.

MIN.
MIN.

TONY MULLER: Kommol Speaker.

Im kautej kajitok kein jen rikwelok in jen Jaluit.

Bwe en let im emnan Speaker, ne imaron boktok update im status ko an kajitok kein an rutej rein an Jaluit elikin ad convene -i kwelok eo an combine utilities.

Kommol.

SPEAKER KEDI: Kommol Mr. Minister.

Jea enaj kile kio Honorable Minister Wilbur Heine.

MIN.

WILBUR HEINE: Kobar emmol Mr. Speaker, ilo am kile kejro ilo tore in.

Bed wot ilo mejatoto in kautej eo adwoj nan jikin bebe in.
Bareinwot kamolol kajitok eo emman jen Senator Nemra kon jokjok eo ewalok kio ilo jikul eo ad juon ilo Jabor High School.
Mr. Speaker, ij lomnak ej juon kajitok eo emman registration fee in ekka ad kijon komane ijo wot ke jej ba ilo kolmenlokijon in ke jinen im jemen rijikul ro ebar lon aer eddo ilo jikul ko ad elaptata kon ajiri ro nejier ak aet ej juon kolmenlokijon eo emman kon jokjokin ewalok ilo tore in registration fee eo ejjab aikujin koman bwe juon rikul ne ejjelok an registration fee enjab register.
Ij jab loe ta un eo bwe juon rijikul enjab maron register elane ijo me enkar walok money in registration ko jene ejjab maron komane jerbal eo an ilo tore ne.

Im kamolol e kon kajitok in emman jenak lale ibben rijerbal ro ad ne remaron lelok jet melele nan rijerbal ro ilo jikin in elane rejjab maron wonmanlok wot im kadrelon rijikul ro registration fee in ejjab aorok bwe juon rijikul en bojrak jen an jikul.

Kommol Mr. Speaker.

SPEAKER KEDI: Kommol tata Mr. Minister.


Jea enaj lelok nan kakkobaba enaj kojeblak nan Senator Nemra.

SEN. CASTEN NEMRA: Ejjab kakkobaba Speaker.

Ak mokta kommol kon am letok ien in.

Ij wonlontak wot nan ao kamolol melele ko remman ad ron ibben Minister rein ruo, Minister eo an Public Works im Minister eo an Education im elaptata ijela armij ro raar konan ron melele kein emoj aer ron kio im etobrak kar kalimur eo ke jenaj lemantak.

Kommol Speaker.
Kommol Speaker.

SPEAKER KEDI: Kommol tata Senator Casten Nemra jen aelon in Jaluit.

Ilo tore in jenaj kile Honorable Senator Bruce Bilimon im elikin enaj Senator Tony Aiseia.

SEN. BRUCE BILIMON: Kommol Mr. Speaker.


Im mokta jen ao wonmanlok wot im boktok wot jillu ao kajitok ilo kwelok in adean ilo rainin, kobalok ibben aolep kon naan in kile im kautej eo an jea e an armij in Maloelap kab Iroij ro ad, kwe Speaker kab Vice Speaker, President in ad, rein uan cabinet, senator rein mottaro kab likao rein rej kobatok ibbedean ilo kwelok kein, Iroij ro ad kab Leroij ro ad im aolep armij in Majol.
Page 29 of 49 (37th CRS-2016 Day 42nd P-II) Speaker, jillu wot arro kajitok ilo jibbonin im kajitok e jinoin ej itok jen parent ro an rijikul ro im rijikul in Maloelap ro ilo Wotje, im kajitoklok ibben cabinet elaptata Minister e an Transportation im Communication elane emaron jino ekkatak kake im lale ne emaron koman bwelen juon alen ilo juon alon ak juon alen ilo juon kuata balun en connection ekotan Maloelap, Tarawa, Kaben kab Wotje.
Aorok in ejelet menko mweien rijikul ra parent ra rekijon konan jibanlok er ikjien jaan kab mona jen en eo rej bed ie einwot adwoj jimor melele ke rijikul rej nejid rejjab maron rej jikul im jineir im jemeir renaj lak itok tima en im erumijlok ak erol wot jen jien ekwe elon connection im remaron jibanlok ajiri rein nejier.

Kajitok eo ij kajitok woj ibben cabinet enana bwe ejako minister eo adean jen T & C ak kajitok ne emaron ekkatak kake im lale ne emaron koman kain flight rot in?
Ij tomak ejjab nan Maloelap wot ak bar ijoko jet me rebake im ajiri ro nejier rej jikul ilo Wotje jen ratak kan. Kajitok e arro kein karuo ej nan Honorable Minister e jeiu jen Mili Wilbur Heine ikjien kar jejjo iio ko remotlok, ikijon lo Worldteach Dartmouth voluteer ro me rekijon bed ilo outer island.

Im naij jab jela ijela ilo ejelok ilo Maloelap im na ikonna wot baj follow up elmen jokjok in program in me jaar komane, ijela kar juon adean agreement ibben University kein ak college kein.
Kio kajitok in jebed ia, jebed wot ke ibbeir ke ejako ke im ne ejako elon ke ekkatak ak report ej kalikkar kar jerbal ko me jaar komani ibben Worldteach kab Dartmouth?

Im ejja ekejel wot ibben kajitok in jemaanlok ekijon lon adean peacecorp im ijela ke ebwe an kar bar jiban kojean.

Kio kajitok eo in elon ke bar lomnak ikijien ekkata ak lale ne rej maron wot jiban koj ilo wonmanlok ko ilo outer island?
Kajitok kein karuon, im naj kajitok e ao eliktata ej ikijien jet ian rijikul ro nejidean ilo Maine University.

Na ijela ke ewor jejjo rijikul raar jiton er im kalet er jen agency ka adean einwot MISSA, Bank of Marshall, jeka woj, CMI rijerbal ra.

Im rainin imelele ke ebaak aer bok bachelor degree ko aer im rainin naij bar melele ke jet iaer ebwe aerean aban kon funding support ak jaan in jiban.
Im melele e ao ijjab jela ne mol im riab mene ak ij baj ron wot an armij ra me rej ba support eo jen Scholarship emoj an bojrak.

Im kajitok eo in dedein ke motan jidrik roun ilo kotobar eo nan bachelor degree nan kokomanmanlok service kein adean ilo jikin jerbal kein an kien kab agency kein ad, kajitok eo in ewor ta kolmenlokijon an cabinet im elaptata bwelen minister e jeiu jen Mili im Honorable Minister Wilbur Heine?

Mr. Speaker, ne emman ibben konaj bar letok jidrik arro ien ilo Jerbal ko Jabrewot.
SPEAKER KEDI: Kommol tata Chairman Bilimon jen Maloelap, kobed ilo nomba 3 ilo Jerbal ko Jabrewot.

Kio jea enaj kile jabrewot uak jen cabinet ilo tore in.

Jea enaj kile Honorable Minister Wilbur Heine jen jikin jelalokijon an armij in aelon kein.

MIN.

WILBUR HEINE: Kobar emmol Mr. Speaker.

Im bed wot ilo mejatoto in kautej eo adwoj nan dron.
Im kautej kajitok ko remman jen Senator Bruce Bilimon jen aelon in Maloelap moktata ikijien rijikul ro ad me raar etal nan jikul eo ilo Maine, na iburomej in kwalok melelein ilo tore in Mr. Speaker, bwe elon ad rijikul ro raar etal nan jikul in ilo elon iio ko remotlok ekijon ekka ad jilikinlok jekijon ba jonoul jima ilo juon semester iumin jet tore ko mantak.

Im elon rijikul ro raar kadriwojlok, elon jet rebed ilo ijone me einwot an ba ebaak aer buki pepa in kadriwojlok ko aer.
Ak elikin jet tore Mr. Speaker, Ministry eo an Education kab Scholarship raar etal im loe ke elukkun baj tarjen jonan money ko rej julok nan jikul ak program in.

Nan waan jonak juon rijikul jemaron kolla nan juon rijikul juon summer course Page 30 of 49 (37th CRS-2016 Day 42nd P-II) emaron $40,000.00 juon rijikul ne ejime ao kememeje.
Im option eo jej komane ilo tore in kio Ministry eo kab Scholarship rej lale joko jet me rebaaktok, edriklok wonen ad jilikinlok armij rein me rej bed ilo jikin jerbal kein me remaron wonmanlok wot im kadedeiklok program kein aer me raar etal kaki.
Ak na ikonan kwalok ao buromej kon wawein in ak juon meneo imaron ba etal im baj le jen jonan maron kein ad im ejjab bwe jen kabojrak im kakkure armij rein me rebed ilo ijin me jej ba ekobtata ak jej kajeon lale ia kein me emaron wonmanlok wot im continue -iki ijin me emoj aer wonmantak ikjien jelalokijon ko ibbeir.
Im uak eo imaron boklontak ilo tore in Mr. Speaker, ej jej lale ia in me ijelokin ad jilikinlok er nan Maine jemaron bar coodinate ilo jikul ko ad ne baj ilo Fiji, University of Hawaii, University of Guam ak ijoko me rebaaktok im rijikul rein nejid.

Ilo tore in jej jerbale wawein in.

Im kajitok ibben rijikul rein, elon raar bar approach -e na kon kajitok in, ejjab kaal kajitok in tok nan na.
Im na elukkun lap ao kar support - e program kein, elikin ao komane jet ekkatak ko jaar etal im loe ke elon option ko remmanlok, kien in ad emaron komane nan armij rein ad kon money kein me redrik ibbed.
Kein karuo ikijen peace corp volunteer, ilo mol kwelok eo jinointata ibben Ambassador eo ekaal me ej kab itok jen America, juon ian kajitok ko iar lelontak in bedbed ion aikuj in ke ejjelok kajitok ke peace corp ro rekijon itok nan aelon in etto elap aer jiban kojwoj ikijien jelalokijon kab ejmour im jejjojo ikjien agriculture kab kabel ko jet.

Im aet na make iar lelontak kajitok in ibben Ambassador in ekaal im jej erreimanlok nan jet uak ko remaron emman ilju im joklaj.
Botab kar bar moktalok ear bar lon jarjar in konono kein ij kememejlok emaron bar ruo im men jillu iio remotlok ear bar wonlontak menin ke peace corp ej bar lomnak in roltok nan aelon kein.

Im ijjab jela ilo tore eo ta eo ear etal im koman bwe en bar bojrak konono kake.

Ak aet ejjanin bojrak ad lomnake an roltok peace corp nan koj im bwelen elon melele ijokane etke peace corp ear etal im bojrak jen koj.
Ikijien Dartmouth kab ne ejime ao kememejlok Worldteach ej kajitok etke ejjelok nan Maloelap ilo tore in.

Einwot ao kar kwalok raan ko lok iar bar konono kon wawein aer select -i ijoko me jej lelok rijerbal rein ad jen ba ajiri rein jen worldteach nan aer etal im make station ie.

Kein kajuon ewor ad criteria, ewor ad selection criteria an PSS make im ebar wor an worldteach make criteria.
Im ikijien criteria ko an PSS eo ekka ad lelok worldteach rein nan ijoka me ebwe an mojno rikaki ro ie nan bedbed ion kolmenlokijon in ke ren maron jiban rijikul ro im bareinwot train -i rikaki ro elaptata ikijien phonic kab Early Childhood Program ko aer im kab bwinbwin.

Im elikin jet tore elikin aer bed ilo ijokein me remojno jej bar rotate -i er nan joko jet.

Elane ej etal juon worldteach nan juon jikin innem ekka aer etal ilo pea.

Im rej bar lale ijoka ne ebar bidodo aer etal nani.
Nan waan jonok elane ewor idrin nan worldteach rein innem ebidodo an etal ial in jiban ilo lomor ak boktok er nan ijokein ikjien naninmej ak idrin ko jet.

Im naij kwalok ao buromej ibben rikwelok in adean juon jen Maloelap ikijien elane ejjelok an Maloelap worldteach ilo tore in ak ejjab melelein ke enaj ejjelok nan indreo.

Jej lale nan cycle ne tok lal im allocate -i bedbed ion criteria ko me rebed ibbed nan kaleti worldteach ia kein rej etal ie lok.

Kommol Mr. Speaker.
Kommol Mr. Speaker.

SPEAKER KEDI: Kommol Mr. Minister.

Jea enaj kio kojeblak nan Honorable Senator Bilimon.

SEN. BRUCE BILIMON: Kommol Mr. Speaker.

Ikonan kamolol Honorable Minister Heine kon uak ko remman.

Im ne ikijien rijikul ro jen Maine University buromej eo ao drein elane ekar alikkar jen jinoin ke Page 31 of 49 (37th CRS-2016 Day 42nd P-II) ear lap wonen ak jaar wonmanlok wot im jilikinlok er im lak juon tore eo me ebaak jeba ekwe kaliktak.
Kajitok eo ao ikjien menin ebaj lale elaptata kain investment rot in me jej komane nan rijikul.

Elap an emman uak eo bwe ren maron wonmanlok wot im kadedeiklok degree ko aer ilo jikul ko jet.

Im ikijien worldteach, Dartmouth ikonan bar kajitok ilo etta nan minister in bwe jaikuj jiban, ij tomak rikaki ro aikujin jiban ko an worldteach im Dartmouth im ne enaj roltok rotation ne kein karuo ekwe joui im lewoj Maloelap ilo listing ne am.
Im eliktata ikonan kamolol minister in elap ilo etan armij ro im Iroij ro kon uak ko an elaptata jej reimanlok wot nan uak eo juon ikijien flight eo me kotan ak connection eo kotan Wotje kab Maloelap.

Kommol Speaker.

SPEAKER KEDI: Kommol tata Mr.

Senator.

Eliktata ilo listing e rainin Honorable Senator Tony Aiseia jen Namu.

SEN. TONY AISEIA: Kommol Mr. Speaker.

Im bar juon alen ij bed wot ilo aoo in kautej eo nan jikin bebe in kab nan armij in Majol.
Mr. Speaker, ewor jillu arro kajitok kab juon follow up rej ettorwot iloan rule im procedure kane am ekwe jouj im letok green light.

Kein karuo, kon melim eo am ne imaron borrow jillu im men minit ne etal im le jen ibben Minister Kaneko im ne kemro bar roltok ibar korolilok.

Ak Mr. Speaker, jarjar in kajitok e ao kain kajuon ej itok jen report emmanmon e an minister eo ao jen Internal Affairs ikijien OIDF im elap ao kamolol e kon wawein in.
Im ij baj linri im ijo elorak meja ie ej ikjien wawein an maron jutak project kein ej bareinwot require bwe en wor 50 iio lease.

Ak Mr. Speaker, ekadrik konan bin an mayor ro enter into lease ibben landowner kon koto.

Im ij lale jet ian paragraph in page ka ejjab alikkar ak ej kwalok jet percentage ko ruo percent (2%) ijjab lukkun melele, 3% kab 5% nan training.
Baj kajitok eo ao kio ne cabinet emaron bar lale im likit baj jidrik percent nan jibanlok landowner ro bwe en emman an mayor ro ak council ro etal ibben landowner ro nan baj lale ne remaron jiban er?

Ejjab lease ak at least kokirij liku ekwe ioeok likim wawein in.

Ekwe kajitok eo ao kein kajuon in.

Kajitok eo ao kein karuo ej ikjien elon alon ao ba ke economy in ad ejjab emmourur itok wot jen an jab bwe an circulate money ne me ej erolol.
Im juon ian menko kio ej ikjien business kane me koj ri Majol jemaron komani kein kajuon mom im pop store kein karuo ikjien taxi kane.

Kajitok eo in kio ta kolmenlokijon eo an cabinet nan bobrae wawein in im letok wot nan koj ri Majol bwe jen lale ne jemaron komani business kein nan an maron circulate money ne iloan aelon kein?

Kajitok eo ao kein kajillu kio ej itok ikijien report emmanmon eo an Minister in Assistance e jatu ikjien kein kakkwon dren ko.
Im ej kab ton kein kajuon ao kajitok ij bar eoron kajitok eo an emman bwe ej letok ruo ak Mr. Minister ewor emen bukon ijon im ne komaron bar lukkun revised-i im eokbej im ne komaron bar kolaplok jidrik.

Im kio follow eo ao kio Mr. Speaker, ikijien kajitok emmanmon eo an colleague eo mota jen Jaluit ikijien jien.
Im ejjab lukkun ne emaron bar lelok jidrik jen minister eo ao jen Education ke ej ba ej instruct -e rijerbal ro an bwe ren register e ro remaron kolla ak ro rejjab kolla bar register -e er ke ak ej ja kwune ilo iio jab in ke ej lukkun kwun bwe en ejjelok fee?

Kommol wot Mr. Speaker.

Page 32 of 49 (37th CRS-2016 Day 42nd P-II) SPEAKER KEDI: Kommol tata Senator.

Ekwe kwar bed iloan wot awa eo am im kojjab borrow minit eo an Minister eo an Health.
Jea enaj kile kio Minister eo an Health Services Honorable Kalani Kaneko.

MIN.

KALANI KANEKO: Kommol Mr. Speaker.

Bed wot ilo aoo in kautej eo ao nan kojwoj loan mwin.

Mr. Speaker, ikonan kamolol kajitok eo ear itok jen senator e an Namu ej bareinwot juon arro constituent bwe ej jokwe ilo Majuro in.

Naij lelok minit ko ruo ej kajitok -ki ak en korolitok ilo cell minit.

Kommol Mr. Speaker.

SPEAKER KEDI: Kommol Mr. Minister.


Jenaj kio kile Honorable Minister Wilbur Heine jen jikin jelalokijon, wonmanlok wot.

MIN.

WILBUR HEINE: Kommol Mr. Speaker.

Im kautej wot aolep kab follow up eo emman jen Senator eo an Namu ikijien registration fee eo.

Ij ba registration fee ej ejjab aikuj kabojrak juon rijikul jen an register.
Im ilo tore in ke waini ko an rijikul rein rejjab maron tobrak rijerbal ro arro ilo Jabor ren wonmanlok wot im register -e rijikul rein im ilo ien eo me emelak peier remaron kollaik registration fee in.

Kommol Mr. Speaker.

SPEAKER KEDI: Kommol tata Mr. Minister.

Ekwe ibawot ededelok jabrewot im ne jemaron kakkije 5 minit im bar jeblaktok.

Nitijela ej kakkije 5 minit.


KAKKIJE Elikin kakkije jidrik eo Nitijela ej bar jeblaktok kio ilo an kar rikwelok rein stretch jidrik bok menwon dren ilo jerbal kein, bok melele ikjien agenda in im kio jej jeblaktok.

Im jea enaj kile kio Honorable Senator Chairman eo an R & D, Kramer.

SEN. DAVID KRAMER: Kommol Speaker.

Speaker, ewor en ekonan bok kunan elap an lon rekonan bok kunaer ilo Jerbal ko Jabrewot nan bar lelontak bar jet issue ko me elap aer aorok nan kojwoj.
Ak kio ke emoj an 1:00 awa ij koman ao bebe bwe Nitijela en kakkije mae 3:00 awa bwe en letok ad ien kakajur im bar roltok im komani jerbal ko ad, eindrein ij bebe Mr. Speaker.

SPEAKER KEDI: Kommol tata Honorable Chairman.

Ewor juon bebe ion floor ne bwe Nitijela in en kakkije mae 3:00 nan adwoj limtok jerbal kein an rainin kab elaptata week in emoj second -e. Ro eindrein aer lomnak bwe en eindrein ren ba aet?

Einjuon jaab?

Innem Nitijela ej kakkije mae 3:00 awa elkin raelep.
Day 42, 2016 (PM) SPEAKER KEDI: Nitijela ej joblak kio elikin kar kakkije jidrik eo nan an rikwelok rein an armij in aelon kein, rol im kokajur im joblak tok nan aer kadedelok agenda ne an rainin, ran eo jej kotmene ke enaj eliktata in ilo mwenan in iman ilo jerbal kein nan an Nitijela in kotolok an committee ko komane hearing Page 33 of 49 (37th CRS-2016 Day 42nd P-II) ko aer kon bill lonlon ko rar druwoj lok kab resolution ko im barenwot nan an Cabinet komani ko jet an jerbal im elikin jenaj bar joblak tok nan kadedelok remaining sitting days kein me rej require iumin Jemen Ei eo an armij in aelon kein.
Ikonan wot kalikar ke ilo mwenan in kein karuo ilo jerbal kein an Nitijela, emoj an kar Office eo an Legislative Council kenanok aelon kein nan aer melele kab record kein an Nitijela, kadruwoj tok 41 bill ko im 4 resolution ko, im ej juon jerbal lablab im emoj an rube record ko lok iman iumin yio lonlon ko liktak ikijen jonan legislation rej druwoj tok ilo juon session in jerbal, ij lomnak kar record eo ilo kar session eo lok January eo kar 22 ak kio rainin ej 41 bill kab koba resolution, im ilubiljin nan wot bar kenanok aelon kein kab Cabinet kab Nitijela member rein mota, ilubuljin aolep bill kein 41, emoj an aolep bill kein assign nan committee ko tollokier, ijelokin wot 9 ko im rej outstanding wot, emoj komani botab ejanin joblak tok jen ro rar kajitok bwe Office kein an Nitijela ren koboji enwot seabed mining authority eo ejanin endorse jen introducer ro nan an lolo ilo agenda kein an Nitijela, small, medium enterprises development capital financing, Nitijela compensation, men kein rej bed wot iben Minister ro kab Senator ro ren kar sponsor –I, Foreign Affairs Amendment Act eo, Immigration Amendment Act, Taxi Cab Service Registration, Ethic in Government, Council of Iroj Amendment eo, Special Prosecutor Amendment eo, im barenwot en kar bar juon Constitutional Convention Amendment, 9 outstanding legislation emoj aer druwoj lok botab rejanin joblak tok nan agenda in an Nitijela, ijelokin aolep ko me ren kar assign im dedelok ilo konono eo kein kajuon, emoj aer druwoj lok.
Ikonan barenwot kenanok aelon kein elab tata Her Excellency kab Cabinet member rein ke aolep legislative agenda eo an Cabinet, enwot aer kar kajitok bwe Nitijela in en jerbal ibaer nan komani, ededelok aolep bill kon rar drelon tok nan kajitok bwe Nitijela in en iun manlok nan committee ko tollokier, 14 bill an Cabinet rar itok, ilubuljier aolep emoj aer introduce im assign nan committee ko tollokier, juon wot emoj an ella ilo tore in, minimum wage law eo, jej kotar wot opinion eo an Council of Iroj nan ad sign –I bwe en erom juon kien, ijelokin, Foreign Affairs Amendment eo ejanin joblak tok nan an lolo ilo agenda kein kab Immigration Amendment eo, jej kotar wot, elane menin kokaiurur, jenaj kajion accommodate ilo joblak tok in an Nitijela iben naj Appropriation Act eo me emoj an naj bojak in bar drelon tok ilo tore en.
Im ikonan kamolol President, Cabinet kab Nitijela member rein kon karejar ko ami kon jerbal kein reman im ijin jej maron tobare juon tobrak elab nan armij in aelon kein.
Ilo tore in kio jea enaj kile ilo elajrak e an item nomba 14 eliktata ke jar kakkije ikijen jerbal ko jabdewot, petition, communication kab jerbal ko jabdewot im enaan ko jet, ilo listing e ej Senator Alvin Jacklick, Senator Casten Nemra, Senator Bruce Bilimon, Senator Michael Kabua, Senator David Kabua, Vice Speaker Jejwarick Anton, im Senator David Kramer, ilo listing e iman meja.

Jea enaj kio kile Honorable Senator Alvin Jacklick jen Kwajalein, Chairman wonmanlok wot.
SEN. ALVIN JACKLICK: Kommol Mr. Speaker kon am letok jidrik ien bwe in bok kwonao ilo jerbal ko jabdewot, mokta jen ao naj kwalok jejjo enaan Mr. Speaker, ikonan moktata kamolol Anij kon rujlokin juon ran kab adean joblak tok elikin raelepen rainin nan kadedelok jerbal kein, barenwot kile im kautej Iroj ro ad, ilo mweo imweier kab ijoko jabdewot ibelak in aelon kein, Owner eo ilo mweo mon Iroj, Mr.
Page 34 of 49 (37th CRS-2016 Day 42nd P-II) Speaker, Vice Speaker, President, rein motaro ilo Nitijela, armij in aelon kein im elab tata Mr. Speaker ijab elolo armij rar itok nan aer witness e kwelok in ak ne rej itok wot, ikonan bar kile er im kautej er.
Mr. Speaker ewor concern ko ikijen emakit eo an delegation eo nan JAMFAC im ear walontak etan Senator ro me rar wonmanlok, im ij kamolol Senator eo jen Mejit kon an boklontak concern in ejab an im ejab an wot ak an armij ro me rej ronjake Nitijela kab lali jerbal kein adean, im konke ejelot juon ian rikwelok ro motamro Iroj ne rikoreamro im jememro, ikonan bok ien in nan komeleleik armij ro me rej kajitikin emakit in an rikwelok rein.
Enwot am jela im melele Mr. Speaker iumin Compact ne enanin ilo juon yio, enanin $35,000,000.00 ej itok nan aelon in Kwajalein en, bedbed ion karok ko an Kien en an America kab Kien ne an Majol, im ilo yio in ewor kajitok ko jen ritol ro an Kwajalein kab armij in Kwajalein ikijen development project ko me rej jakimantak nan Government in bwe ren likiti ilo budget ne an Nitijela ilo naj fiscal yio 2017, im ikonan ba nan armij in ro otemjej me rej ronjake radio im ewor aer concern kon juon ian rikwelok ro motamro Senator ne im Iroj ne amro rikoreamro im jememro ke unin an Senator eo etal, ej etal ilo etan leadership eo an Kwajalein, ij tomak bar Mayor eo kab staff eo an rebar motlok nan aer tan jojomar im komeleleik jibarbar im kotobar ko nan kojerbal money ko me rej itok iumin Compact ne nan Kwajalein ilo an leadership eo wonmanlok wot im kojerbali bedbed ion karok ko an Kien in kab eon ko rej komeleleik wewein an money kein jerbal iumin Compact ne, im armij ren melele bwe ilo an rikwelok in etal, KADA eo ej kollaik onen, ejelok udrin juon an armij in aelon kein ej kollaik onen an etal, aolepen per diem im aolep men otemjej rej itok im renaj kolla jen jaan ko an Kwajalein Atoll Development Authority iumin karok eo an leadership eo an aelon in Kwajalein.
Mr. Speaker kein karuo ikonan bok ien in im kamolol Vice Speaker kon an kajitok ibba bwe nain wonmanlok wot im jino bulikman konono ko ikijen kar etal eo an ilo 5 ran in allon in nan kar jako eo an Late kab Former Senator Tadashi Lometo ilo 5 ran eo, im ikonan kamolole kon an kajitok ibba bwe nain jino konono kon etal eo an.
Mr. Speaker iar jab etal enwot juon eo me ej etal ilo etan Kien in ak iar etal kon jet jerbal ko ao make ikijen utamwe ko ao ilo Hawaii iben ledrik ro jatu kab ajiri ro neju rej bed ilo jikin naninmij ak Vice Speaker ear lo io im kajitok ibba bwe in koba lok iben enwot ke kwar kile im kajitok iben im jilikin lok bwe en etal in etan Nitijela in kab ilo etan Kien in, im ij kamolole bwe ear letok jidrik ien ao bok kwonao ilo ilomej eo an Kien iben Late Senator Tadashi Lometo.
Mr. Speaker ej baj itok wot ien nan an naj Vice Speaker in kwalok melele ko ikijen etal eo ak ikonan ba ke etal eo kab ilomej eo an Kien ej juon eo elab an kar aibojoj ekar nan melele ko jej ron iben armij ro, ej kab kein kajuon elab an lon armij rar koba lok ilo jako eo an rikwelok eo motad, im ijo kem ar etal im komane ilomej eo ie ilo 6 ran in allon in, ej ilo jikin ikure eo ilo mon jar en an Mormon ilo Waipahu im elon rikonono ro rar bok kwonaer ilo ien eo im jibarbar im kotobar eo nan kwalok an Kien in elab tata Nitijela in, monono kon jerbal ko an Late Senator Tadashi Lometo ilo an kar koba tok im bok kwonan ilo jerbal ko rellab an aelon kein, im ej itok wot melele ko rellab lok ak ikonan ba nan kwe Mr. Speaker ke mekarta ne iar jab juon ian delegation ro, iar monono in koba lok iben Vice Speaker in enwot am kar kabbe bwe en etal ilo etan Nitijela, rikwelok eo juon motamro Former Senator Nidel Lorak ear barenwot bok kwonan im ej baj itok wot juon ien ne enaj itok im bwebwenato ibedwoj ak ilo ien in Mr. Speaker ikonan kamolol bar juon alen Vice Speaker e kon an kar kajitok ibba bwe nain koba lok iben ilo ien eo.
Menin wot Mr. Speaker, kommol.

Page 35 of 49 (37th CRS-2016 Day 42nd P-II) SPEAKER KEDI: Kommol tata Honorable Senator Jacklick, juon ian Senator ro jen aelon in Kwajalein im ej Chairman.

Ilo listing e kio inaj kile Honorable Senator Casten Nemra, juon ian rikwelok ro jen aelon in Jaluit, wonmanlok wot Senator.
SEN. CASTEN NEMRA: Speaker kommol, mokta jen ao bok kwonao ilo item in an jerbal ko jabdewot, ikonan bar kokaal naan in kile im kautej ko jar kwaloki jen kio jibbon nan tore in kio ilo elikin raelepen rainin, ilo ad kile im kautej Iroj ro, Leiroj ro, Owner eo, rikaki ro jemed kab kora in rikaki ro jined, Madam President Heine kab member in Cabinet, kwe Speaker Kedi, Vice Speaker Anton, colleague rein loan Nitijela in, im armij in Majol, im juon kile im kautej ejenolok nan Iroj im Leiroj kab armij ro droier jen aelon in Jaluit.
Speaker iban bok juon ien eaitok, naij walontak wot nan komane juon naan in kamolol im barenwot juon kojela ikijen aelon eo, enwot kar ekein lok Senator eo jino Daisy Alik-Momotaro ear kwalok ke inaj wonmanlok ilo etamro nan kojedreik jet naan in kamolol ko im enin ij walontak kio ilo ao kamolole im utej kon eddo in letok bwe in wonmanlok, im mokta jen ao wonmanlok Speaker, bolen na inaj wonmanlok im kwalok jidrik unin kamolol in.
Ilo kar ran in Saturday ear wor juon delegation jidrikdrik kemean ar iben dron im jibarok lok aelon eo juon adean ilo aelon in Jaluit, im ilo delegation en ear koba tok elon office ko adean ilo Kien in im barenwot droulul ko rellab ilikin Majol in, im ij konono kon office ko rej bed iumin Office eo an Madam President kab Minister in Assistance Mattlan Zackhras, juon ej kar office eo an Chief Secretary, ear itok Jennifer deBrum, eo juon jen office eo an Environmental Policy im Landing Coordination Director Lowell Alik, im barenwot likao eo ej jerbal iben ilo project in Karness Kusto ikijen water resilience ak kotobar kein an Kien nan jakemanlok juon an naj proposal enwot an kar Minister Mattlan konono kio iman kab ran ko rej jomlok nan droulul eo me jej ba green climate fund ikijen aikuj ko ikijen dren.
Im ilo bar delegation in ear bar koba tok ruo ian engineering ro ad jen Ministry eo an Public Works ilo PMU, im barenwot ro rar ritok jen ilikin jen droulul ko an UNDP im juon droulul rej ba CIG, im juon wot kotobar im juon wot lomnak ilo ao kar koba lok koba Senator Daisy Alik- Momotaro im Mayor eo adwoj Mayor Arlington Rober, nan kar lolok aelon eo im bar jijot ibaer im bok elon melele ko me delegation in ej lo ke emenin aikuj nan aer bar kokajurlok kab kolablok kab kolablok melele ko ibaer ilo aer naj lome kab kadedelok proposal in me ejab nan Jaluit wot ak ej nan aolepen Majol in ilo ad naj jakelok ne eman ekar nan melele ko Minister Mattlan ear kwalok, ilo December.
Im Mr. Speaker ijo ikonan walontak ie in ilo ialan kamolol konke jen ke kemean bo lok, komani makitkit ko, elon kar activity ko rar bok jikier, ewor team ear etal nan high school eo adean, ewor juon team ear etal nan bukon eo juon motad ilo Imej im ijo iar etal ie lok iar etal iben team eo en kar koman ien bwebwenato iben lollap im likao ro ilo aelon eo, im ear bar wor juon team ear koman ien bwebwenato iben lillap im kora ro jined ilo aelon eo, im ear wor juon team Mayor Arlington koba ro jet rar itoitak im tore mejaer im lale ia eo jikin aikuj ne eitok nan nien dren ko ilo ejab mon jikuul ko im mon takto ko an Kien ak barenwot mon jar ko ad kab facility ko me jej lo ke ebar menin aikuj nan kolab lok aikuj in ikijen dren.
Senator eo jino Daisy Alik-Momotaro ear etal iben group eo rar lolok bukon eo juon ilo Imej nan aer tan bar ekatak kake im lale aiboj cement ko me jooj melele kaki me ekar koman in ri Japan ro, im lale ne ewor wewein nan bar refurnish –I ne refurnish –I ak lale ta ko rekar im jejet.
Page 36 of 49 (37th CRS-2016 Day 42nd P-II) Im ilo kar makitkit kein Mr. Speaker, ij kwalok ke baj na make eo im ijela ke rein jet rar bar itok, kem ar lo jonan itok limo kab mejatoto eo elukin eman ilo wewein karuwainene kab ro rar itok im bok kwonaer, ear bar itok rutto ro kab jiron im likao ro jen Jaluit Jaluit, im bar jet rar bar itok jen bukon ko jet, im ejabwe naan ilo ad lelok naan in kamolol kon tobrak eo ear tobrak iumin jejjo awa ko, kon mejatoto eo ear itok nan delegation in im jejjo, ijab maron kolajraki aolep ak jar lo jet elab aer kar lukin bok kwonaer ilo aer itok limo kab jolok ien ko aer rellab kon aurok in kar jerbal in, im ij kolajrak wot moktata Leiroj ro juon jinemean Leiroj Atelma Timothy Reimers enwot ke e eo ear bed iman line eo ien eo kemean ej botok iben lillap ro kon wewein mejatoto in juon karuwainene eman im ear bar letok naan in karuwainene eo ilo etan community eo ilo amean jibarok lok community center eo ilo imon Catholic, im aolepen men kein imonono in ba ke rar dedelok im tobrak im elab an kar jar ko ju buruwoier kon jonan lot in melele ko rar maron buki jen community eo juon adean ilo Jabwor kab ro jet rar itok jen bukon ko jet nan aer kwalok aikuj in kab aban in kab aurok in ne eitok nan dren, im ej juon wewein eo community eo emaron bok kwonan im contribute ilo kotobar in an Kien nan an lome kab koboj juon proposal eo jej reimanlok enaj jejet im eman, im ij melele ekin lok Minister Mattlan ear bar kwalok ke ewor juon workshop im ear bar invite –I koj woj rikwelok ilo an naj
 jar kein jen UNDP kab office kein jet rar lotok koj jen joka likin, bar ain jabdewot melele im kolmenlokijon bwe en lak etal proposal in, jej likit ad kojatdrikdrik im kotmene ke enaj juon proposal eo elukin eman.
Im elon ro ejelok kajitok jeaikuj kolajrak er im inaj jolok bod moktata ne inaj likjab ak jet ro eitok ilo kolmenlokijon e, koba lok iben Leiroj in jined kab Alap ro im lillap ro, bar Principal eo ad ilo high school eo ilo aer kar bar koman ien im an rijikuul ro bok kwonaer iben ro jet rar bar koba tok im enwot Terry Keju, Jennifer deBrum, im rein jet me iar kolajraki, im elab melele ko im juon men elukin alikar im na make iar jab lukin lo loan menin ne eitok nan high school eo adean, iloan ekebak 200 baj ladrik wot ilo high school eo ilo dorm, ewor wot 4 em jidrik nan likao ro, im ej kwalok ke juon in wewein ejelok kajitok ebwe an, emenin aikuj ilo wewein jerbal ko elab tata nan Education kab Public Work nan bar kalon lok bwe en eman jikin an likao rein bojak ilo bed im jokwe kab komane ekatak kein aer ilo mon jikuul in, im ij kenan wot kon likao bwe report eo iar tobare eo ak ijanin wor ao opportunity in lale report eo ilo kar konono ko an ledrik ro nejid ilo high school eo.
Ak ijo eaurok in, ko emoj aer tobrak emoj aer tobrak im elon melele ko rar walok im eman bwe PMU ro rar bar itok, engineering ro ad jen Public Work, im ebar lon men ko rar register –I, ak enwot ao ba ij walontak wot ilo ialan kamolol im jen ro ikar ba lok mokta koba rein woj me imaron likjab in ba etaer, barenwot Mayor eo adwoj Mayor Arlington Robert, Executive eo an, member in Council eo an, Senator in jino Daisy Alik-Momotaro, iar lo juon jerbal elukin eman ilo amean kar kate kemean im iben dron im jerbal iben ro nukid im motad ilo mejatoto eo elab aer kar itok limo im monono in jolok ien ko aer rellab im aurok nan aer koba tok im lo juon jerbal eaurok nan iliju im joklaj, im ijo ij tan walontak in Mr. Speaker ilo ialan kamolol nan aolep ro rar maron bok kwonaer ilo juon im ruo wewein bwe en eman an delegation in kar komane ijo kwonaer im jerbal eo rar komane im ij monono in ba ke emoj an tobrak im dedelok im juon men elab ad utej kake.
Im Mr. Speaker eliktata ij walontak ilo motan in kein karuo, ilo ialan kojela, im ilo etan Iroj ro, Leiroj im Alap, koba Senator in jino Daisy Alik-Momotaro, Mayor eo amwoj Mayor Arlington Rober, Executive eo im Council eo, im aolep armij in Jaluit koba ro wutwut in Jaluit, bok ien in eman im karon rikoman bebe Page 37 of 49 (37th CRS-2016 Day 42nd P-II) rein elab tata offien kein reutej iloan Nitijela in, Office eo an Madam President, kwe Mr. Speaker, member in Cabinet kab Senator rein woj, im armij in Majol, bok ien in im komane kojela in bwe ilo 3 ran in September ej ran eo me emoj an Iroj ro kab armij in Jaluit kojenolok im ej nae etan Jaluit Day, im ej juon ran ebak enaj bok jikin ejab to jen kio im konke jenaj kakkije ilo juon kota eaitok, ikonan bok ien in im komane kojela in ilo etan armij in Jaluit kab Iroj im Leiroj ro im Alap ro bareinwot.
Im juon in ien ejelok kajitok Mr. Speaker nan koboj ri Jaluit ilo sticker ne me ear ajej nan koj woj rikwelok, juon ne slogan elukin eman ej ba “Be Marshallese by Marshalleses”, ilo Jaluit ewor juon amem baj make slogan eto an bed ibam ak ijoke ej bed ilo buruwom ej ba “proud to be from Jaluit”, im ej ran eo ne kemij komejajaiki im ememlok ro lok iman ilo kar wewein ko rar ioni ilo bata eo kein karuo, im barenwot reimanlok im kamolol kon juon mour in jokane im ine eman eo ebunit koj ejab ilo aelon eo wot ak bar ilo belak in aelon kein.
Im bojrak drikdrik ko kab coordinating committee eo rej wonmanlok wot im komane ijo remaron komane ak jej kamolol bwe management eo im Board eo an Air Marshall Islands emoj aer kwalok tok nan koj im imonono in kojela ilo tore in ke rej koman discount round trip nan ro renaj jab aban im monono in bok kwonaer ilo aer etal nan ene eo im jolok jet awa im bar rol tok, im juon in wewein elab ad kamolole Board im Management eo an Air Marshall kon wewein in rar monono in kojenolok juon ran, ej koba tok ilo aer kile ran in an armij kab Iroj im Leiroj ro jen Jaluit.
Im ejja wewein in wot Mr. Speaker ikonan ba ke ewor jejjo leta rar baj le man nan ijokein me elab tata ekajur peier, State Own Enterprise kein adwoj ilo Republic in, im barenwot jejjo private business ko ilo ialan invitation kab bar ial in jiban, elab tata nan price drikdrik kein me jenaj lelok nan ajiri ro nejid kab community ko rej bok kwonaer ilo ikure kab wewein ko jet ilo ad kautej rainin.
Im ilo tore in emaron aitok lok list e ak ro ikar tobari ilo amro kar Mayor eo konono jota, bok ien in im lelok kamolol elab nan bank eo ad an aelon kein Bank of Marshall Islands, im barenwot bank eo juon Marshall Island Development Bank, kon jejjo ial in jiban ko emoj aer jino litok, im wewein in elab an armij in Jaluit kamolol im enaj rol men kein nan makitkit ko an ran eo, im jej reimanlok ilo kojatdrikdrik rein jet me ear eta lunar im kajitok in an armij ro, jej reimanlok renaj uak ejab to jen kio enwot ad naj aikuj ial in jiban in jet ian State Own Enterprise kein.
Im barenwot jej bar kajion kir tok rein me rej manager –ik office kein enwot ne imaron kolajrak jet iar, NTA, Tobolar, MEC, bwe kotobar eo im konan eo am armij in Jaluit ejab nan wot kile rainin kab makitkit ko ak bar koman naj juon public forum ilo aer naj bed ilo jejjo awa ko, bwe armij ren bwebwenato ibaer im barenwot nan aer bar bwebwenato iben armij ro im kwalok bar plan ko, im ewor ruo emoj aer confirm ke renaj koba tok ilo ran en im elab ad kamolol kake im jej reimanlok nan jet ian general manager rein ak ro renaj kabbeiki bwe ren bar koba tok nan bar lelok ien nan armij ro rej jijot im bwebwenato ibaer.
Im ilo ran kane tok, jenaj komani pepa ko nan office kein jet me ejanin etal pepa kein nani enwot Office eo an Council of Iroj, ak jej bar melele ke jet ian riutej rein ad enwot Madam President im elon ian Minister rein im Senator rein, jooj boub jen dron, Jaluit ejab aelon in jelele wot ak ej bar aelon in melele, elon ien ne jej bar reiman nan yio kane lal ak ro remaron itok, ekwe jooj enaj melele im kamolol ak ro rejab maron, ekwe ejelok joren, jej yokwe aolep wot ilo ejelok kalijeklok.
Im Mr. Speaker nan kojemlok naan kein ao, enwot ao kar ba ilo ialan kamolol kab ialan kojela, kamolol eok kon am kar letok ien jidrik in bwe jen bok kwonad kab enwot ke jenaj etal ilo juon ialan kakkije Page 38 of 49 (37th CRS-2016 Day 42nd P-II) eaitok, lewaj kojeraman nan kwe kab Vice Speaker eo, kab aolep rikwelok rein ilo jikin bebe in an armij in Majol.

Kommol Mr. Speaker.
Kommol Mr. Speaker.

SPEAKER KEDI: Kommol Honorable Senator, Senator eo juon jen Jaluit im Office e an Speaker ejanin elolo leta in kajitok, unar ak Office e an Speaker enaj jiban ilo ijo emaron jiban, enwot an kar bar jiban Maloelap ilo fund raising ko an.

Ilo listing e kio ebed Honorable Senator Michael Kabua, juon ian Senator ro jen aelon in Kwajalein, im elikin enaj etal nan Honorable Senator Bruce Bilimon.
SEN. MICHAEL KABUA: Kommol Mr. Speaker ilo ien in nan ao bok jidrik kwonao ilo jerbal ko jabdewot, im mokta ikonan ilo aoo in kautej eo adwoj nan dron ilo jikin bebe in jen kej jibbon tok nan kio, ij koba waj wot ilo aoleper nan ao mokta jen ao wonmanlok in ba jidrik wot, eban kanoj in aitok, im koba lok ilo naan ko an Senator en juon adean jen Kwajalein Alvin Jacklick ikijen melele ko ear litok kon emakitkit ka an leadership eo an Kwajalein nan jiban ilo jabdewot wewein ko ekar nan jukjuk in bed en adwoj jimor, ejab an ri Kwajalein wot ak an aelon kein.
“Nidrikdrik en iar in Kwajalein, jab melij” juon ne melele.
Ekwe melele e ao jidrik emaron kojak jidrik ak ikonan clear e bwe ne ekar bolen iloan wot aelon kein im kojean make, ekwe enaj kar kanoj eman wot, ak ikonan koba lok ilo naan in kamolol ko an Her Excellency President Hilda Heine, kar ilo etal eo amean im Minister eo an IA, Matthew kab Iroj ro, Chairman eo an Council of Iroj kab group eo me kem woj ar etal ilo koba lok iben 27 lal ko ilo wodin bwil kein, im elab tata nan koba lok kon manit, kajin im men ko bwinid kab ta ko jooj maron jerbali iben dron im ikonan koba lok ilo kamolol ko elab tata nan armij ro jinen ajiri jidrik ro me rar itok im lukin kwalok jet wewein ko me ear bar karelok lal ko woj jet ke rej aikuj in bar jino iben ajiri ro ilo lal ko rej itok jene bwe ej juon men eo me rejela ke kojean ej bojak nan iliju im joklaj eo aer make ilo aer kar lo jonan drik in ajiri ro rar itok im jej bar kamolol jinier im jemeier, ij tomak rar letok maron eo bwe jen bok to lok er ije to lok enwot ne ekar ikijen jineier im jemeier, barenwot jukjuk in bed en ilo Kwajalein, aolep rar letok peier, Alap ro, company ko, Ecclesia ko, group ko an kora ro, aolepen enanin youth ro nan kar emakit in nan jiban bok bwe emakitkit ejab bidrodro kon bujin armij im emakitkit jen joked ejab bar bidrodro, elon aikuj drikdrik ko jar maron in bukoti im kotobraki nan rein uan kar group in im elab ao monono ilo wewein kar adwoj etal iben dron lok im kotak etan aelon kein.
Jidrik wot naan ikonan ba ke bolen jet lomnak ko me ne kar kojean wot loan aelon kein naj kar eman, ejelok nurboktak im kain kein ak ikonan ba ke bolen jen aikuj in jerbal iben dron ilo jet wewein ko me jemaron eron enaan iben dron ak bar bukoti ia ko melele ko jemaron in bukoti ibed make bwe rebed ibed, jen ad enwot le ilikin worwor kein ad make im koman jet wewein ko me ne baj na ebwe ao bulon ak eindre in, inne ej itok enaan jen ro jet motadean ijon bwe ebwe ao jela kajien jar ke ilo Guam barenwot Governor e an Guam ibar jela kajien im jet ian rijerbal ra im ewor juon wewein eo me ikonan clear e ke ejab jimwe im ejab mol, wa e me ij ettor kake me komean ej lo tint en ie, ekwe ilo mol ne jar etal im check jen jinoin an kar naj kar tokek tok ijin im lale iben Stevedore im iben revenue ak ta kane woj me tax kane woj me jej kollaiki kab bill in wa ke me rej bed ilo office kan im ak elak itok melele eo ietton bajjok im ba ekwe jet ien ej etor im rollok einwot in ak bolen jen ebake dron ilo adwoj jerbal iben dron, eoron enaan iben dron, elane jooj ej mijak dron ilo kautej dron, ekwe kebak ro me remaron kebak koj ak enwot ao ba, office kane remaron make etal im lale im kamole wan Michael ke wa ne, elak druwoj Page 39 of 49 (37th CRS-2016 Day 42nd P-II) tok naan eo rej ba ke wan Government in im ne ekar wan Government in enaj kar kajju tok im iben Government, elane iar aikuj wa jen Government inaj kar kajitok juon Roll Roys, inne, bwe en baj wor tokjen ao kajitok.
Ak ilo ien in ikonan ba nan armij in Kwajalein ke wadean wa ne, jen menokadru ko an la Michael make, kate im wiaiki im won ej ba kar wa eo wadean en ke, jen kar kajjo lok ak karuo lok nan lal ko jet ak botab logo eo an Guam kab jej kamolol Guam kon an kar letok wewein ko nan jiban kemean, bar ri Majol ro ijon ear kanoj bar lab kwonaer im ran motad ilo Government en an Guam, rar kanoj bar bok kwonaer kab armij ro jerar im motad ijon ilo Guam, ak ikonan clear e ke wa kuk wa jimor, wadean, ejab wan la Michael im jabdewot eo eaikuji emaron itok im kajitok, men eo ikonan clear e in bwe koj woj en jerbal iben dron ilo wewein adwoj, ilo an druwoj lok melele ko nan public ak rejab mol bwe naan ekan jen jeje ruo mejen, jet ien emaron bod wewein an armij boke ak ikonan ba ke wa ne wadean, wad woj jimor, ak enwot ao ba ke ne iar lukin konan juon wa jen Government in adean ekwe ilukin naj kar kajitok juon Roll Roys bwe en baj wor tokjen, ak Speaker kojro, iar bar bitok pein jibu im jimmao im naan ko iar ronjaki nan jiban armij im lale ean im rak ikijen jabdewot aikuj ko aer enwot am jela, im ikijen Education burej ko arro ilo aolepen Ralik e me rejelote, ej jutak aolep mon jikuul ilo ejelok onaer, mon takto, biij, men kein aolep, nan jiban aelon kein, ak ruo wot men ikar kote ke iar mour, pig kab bao, ear lab lojio ak kio edrik, ij makitkit im mour ak eindre in adwoj melele im melele kein rebed iman meja ak ebwe inaj bojrak ijin.
Kamolol eok kab kamolol aolep ro rar bok kwonaer ilo etal eo adwoj jimor nan South Pacific Festival of Art eo me ear kanoj in eman, jej kanoj in kamolol ilo juon wewein eo me jar maron in bok kwonad ie.

Kommol Speaker.

SPEAKER KEDI: Kommol tata Honorable Senator Michael Kabua kon melele ko am, mol ilo emakit ko ilo Guam iar barenwot bed elab an aibojoj an kar lonjak etan Majol kon jobwa eo adwoj, kommol.
Ilo tore in kio inaj kile Honorable Senator Bruce Bilimon Chairman jen aelon in Maloelap, wonmanlok wot.
SEN. BRUCE MALOELAP: Kommol Speaker im bed wot ilo mejatoto kab aoo in adwoj iben dron ilo jikin kwelok in an armij im mokta wot jen ao wonmanwaj im komane jejojo naan, iar baj koboj tok iumin jerbal ko jabdewot, ikonan kwalok ao kautej naan ko reman rar walok jen rikonono ro lok iman, elab ao ekatak mol jet kein naan reman, wa kuk wa jimor, enra bwe jen lale rara, Nitijela eo in ej ijo in me elab an kaurok manit kein ad, ikonan kwalok ao bar erra iben Iroj eo kab Senator eo jen Kwajalein kon mejatoto kab naan in karejar kab naan in kautej im kautej dron im jerbal iben dron kon emanlok kab lale armij rein me koj woj ej kwelok ilo etaer, ekwe ikonan bar juon alen kamolol eok Speaker kon am kile io ilo ien in im bed wot ilo aoo in kile eo ao nan President in ad, kwe Mr. Speaker kab Mr. Vice Speaker, rein uan Cabinet kab Senator rein motaro, im aolep armij in Majol, Iroj im Leiroj ro ad im aer aelon kein, ikonan kobaik jea in an armij in Maloelap, Iroj im Leiroj ro an, koba lok iben ilo ao kile im kautej naj ran eo me an Jaluit Day, ikonan kwalok amean naj kobaik lok ilo ran ne, jejab maron koba lok ak ikonan baj kwalok ainikien armij in Maloelap ilo am koba waj ibamiean im kautej ran ne amimen ilo September 3 ran.
Page 40 of 49 (37th CRS-2016 Day 42nd P-II) Speaker kein karuo ikonan kwalok ao jutak ilikin melele ko kab naan ko reman rar itok jen iben Senator e ao enwot juon bar constituent in Majuro in, juon eo me ej jokwe ilo Majuro in, Honorable David Kramer kon melele ko reman im woar eo an nan lale ta ko jeaikuj bunton ko me reman jeaikuj boke nan kajion bobrae bwe en jab joren air-condition kab kein jerbal kane woj adwoj, ikonan kobaik na iben melele ko ke juon in jerbal eaurok, kobaiklok im kajitok iben Cabinet bwe en jouj im lolorjake ilo ien eo wot emokaj tata bwe en eman an jarom kein ad kojebarok men kein moied im en jab lon idrun in kun jarom ko me rej kakuri kein jerbal kein adwoj kab moied woj.
Im ikonan barenwot kamolol melele ko reman rar itok jen iben Minister Mattlan Zackhras jen Namdrik, kamolole kon melele ko reman ilo an kar kwalok tok kein idrak ko me rej ajej ilo belak in Majol in im ijela ke ej itok wot jet ak ikonan bok ien in ilo etan armij in Maloelap im kamolole kon ruo 25 taujin catchment nan Tarawa im Airok, im na ikonan kile im kamolole kon melele in, im ikonan wot kar koman jejjo ao kakobaba ilo kilan kajitok im kein kajuon ej ke itok ne tortor im kain ke, rej ke itok iben tok, im kajitok e ao kein karuo ia ka me jej likiti nai ie, ewor ke juon jikin emaron emantata jej likit nai ie, im ikonan baj komani wot kajitok kein konke jen lak jimor im lak itok men kein, eman adwoj jimor naj enwot an Minister e an Education ba, ealikie ad komani jerbal kein ikijen water catchment kein me rej itok, im ikonan kamolol Minister e an Internal Affairs kon report kein reman ekar jaki tok im ij kwalok nane ke inaj baj lunuri im ekatak bwe en lablok ao melele kon eddo ka kab tobrak ka me emoj an komani im jej kile ke ej itok ilo kilan report elon tobrak ko me emoj aer bok jikier, im ikonan baj kamolole kab staff ro ilo Internal Affairs kon jerbal kein aer reman nan armij in Majol.
Im bar juon ikonan kamolole Minister eo jatu jen aelon kein ej Honorable Kalani Kaneko kon report eo eman ekar letok ikijen Fiscal Year 2015 Annual Health data e, im jejjo wot ao kajitok im ne emaron baj komeleleik io bwe ijar tarbok jidrik im kajitok ka ao ejelot page 11 im aolep bukon ko rebed ilo elajrak e ilo raw ne kein kajilu me ej ba outer island, ej enwot nomba 1 Airok, nomba 10 Jean, nomba 12 Kaben, nomba 19 Ollot, im nomba 20 ej Tarawa, kio kajitok e ao ej Maloelap ne eitok ia tok ke aolep aelon ka me ej kab moj ao kollajraki rej tarlep in aelon ko me rej jurake Maloelap, im ij baj lewaj wot ilo kajitok ne emaron itok ilo clarification im jidrik wot ao kajitok ilo kautej ne komaron ukote wot E ne im O ne bwe ren oktak bwe en jimwe spelling ne an Maloelap konke ej ie ne ke ejad oktak jidrik im ne komaron ukote bwe en jejet spell ne ilo ad naj read –I bwe baj official report men kein im eman ne rej bolel kab jejet ilo aer druwoj tok nan Nitijela in.
Im kommol kon melele in kommol kon report in eman, jenaj bar lunuri im bar ekatak jene.
Im eo juon iar konan bar konono kake ej bar kilan wot follow up, konke ebwe amean boklontak kajitok ek kon bonbon eo an Local Government eo im eman ne ej bok jikin bwe jet ian joka enwot RUS im joka ilo Development Bank, kemean lak tin kajitok grant, rej ba ej aikuj wor juon amean financial report, im ejad alakia ak aban amean komani men kein konke ejelok financial report im bolen Office ne am ej make wot jejet tata nan kajitok in Speaker im ne komaron lale iben Auditor General eo arro bwe en komokajkaj lok bonbon eo an ene eo juon bwe jekonan komani jerbal kein reaurok ilo etan armij ro kojro ej jijot ilo etaer.
Page 41 of 49 (37th CRS-2016 Day 42nd P-II) Im kajitok e arro eliktata, juon in kojela jej ron kio kab inne ikijen juon firm jen Saipan ej tan bok 3,000 rijerbal im naij baj lomnak ibba make konke elon jen rijerbal in Majol, jen rijerbal ran adean ilo Kien, im kajitok ka ao ij ba elon ke ta Government ak Cabinet ej involve ilo process in im ewor ke ta ne ebaj etal employee rane ad reitok limoier im rej ba rej etal nan Siapan bwe ilak ronjake kojela eo ej ba rej bukot 3,000 rijerbal im 3,000 ne ebelok 3,000 im ne 3,000 ak 2,000 remonono in bok kwonaer, ekwe naj juon in impact me ilak lale emaron jelot kojean elab tata Kien in adean, im naij jab lukin melele, ejelok ao lukin detail melele ikijen jerbal in ak ij baj ronjake wot ilo kajela im jarjar wot jejjo ao kajitok im ikonan wot boklontak ilo jikin bebe in eutej an rimajol.
Ekwe bar juon alen Mr. Speaker ij bed wot ilo ao kautej kab kamolol aolep kon report ko kab melele ko reman rar walok jen kio ej jibbon, elab tata Speaker ilo etan jar ko motaro ij tomak, kon an ejelok DAMA ilo Jean im ilo Ollot ren kar bar email e tok kojro im kamolol kojro kon an eman am kojeikiki ijone ak kon an janin dedelok, ekwe ij bok ien in ilo etaer im kamolol eok kon an eman am kojeikiki jerbal kein an Nitijela in an armij in Majol.

Kommol Mr. Speaker.
Kommol Mr. Speaker.

SPEAKER KEDI: Kommol tata Honorable Chairman, Senator eo jen Maloelap Bruce Bilimon, ilo tore in kio inaj kile Honorable Senator David Kabua, Senator eo juon mota jen aelon in Wotho, wonmanlok wot.

SEN. DAVID KABUA: Kommol Mr. Speaker, ij bed wot ilo aoo in kile im kautej eo adwoj nan dron iloan jikin bebe in, elab tata ikonan kile im kautej Iroj im Leiroj ro ad, Owner eo im aolep Iroj ro jet ibelak in aelon kein, im aolep armij in Majol.
Mr. Speaker ejad ejebloklok naan ka ij tan limantak, rar itok ilo kilan kajitok ak jebed ilo item ne eliktata kio im enaj bolen oktak lok jidrik, ak ikonan letok wot jejjo ejebloklok melele kein, jidrik news jen ocean side Delap, jablik in Delap ne im men eo ikar konan lemantak bwe an kio eotok bar ujoj eo me jekijon et bwin joka iar me rej ba redhouse, enne elukin bar mijel im lab an ajeded ilikin Delap ne.
Iar baj lale ne emaron koman juon feasibility study jen R&D ak gardening provision eo ie, ne remaron baj utilize –I mok jidrik in ujoj in im lale ne emaron eman nan fertilizer, bwe kar ien eo ear bar eotok allon ko lok im ear kot nai ijoka iberijet, jonan an kar kitok maro an green aolep men ko woj rej eddok iturin, ij lomnak bolen elab vitamin ilo menin im bolen juon in baj men ne remaron ekatak kake, emaron bolen juon in blessing in disguise, enaj lukin kemouri burej kane ilo jikin kallib kane ilo Majol.
Im eo juon bar ilo ejja bolen jablik ka wot ilo Delap, ilo an kanoj in lab an lon menoknok, bolen naij jab jela eita ke elon adean kakien ikijen littering, elon fee ko ikijen penalty ak bolen emojno enforcement bwe ne jenaj aini men ilik emaron bar juon e tol kilebleb joka ilik ilo an bwe an bar eotok bujin kain kobej.
Im eo eliktata ikijen, ij kememej kar juon eo lomnak in kar kalok juon Presidential residence ak mweo mon naj kar President eo an Majol in enwot jen ba White House eo an Majol, ekar wor plan im ij kememej kar wor kar ekatak kake im ijab jela ilo kote in, lomnak in ebed ia im ne jej wonmanlok wot im komane ke ak bar joloke ke.
Ekwe kar men ko iar tan limantak kein kar ikijen kajitok, kio inaj wonmanlok wot im letok kamolol eo an aelon eo im armij ro ilo aelon eo kojro ej jijot ilo etan im Iroj ro am ijon, kamolol nan aolepen jiban kein rar itok jen Kien im kokmanmanlok mour ilo outer island, im kamolol kon aolepen melele ko jar ron jen report emanmon kein rar wonmantak jen aolepen Ministry kein woj rar submit –I report kein aer.
Ij Page 42 of 49 (37th CRS-2016 Day 42nd P-II) lomnak kota jidrik in enaj wor jidrik ien ad lunuri report kein im bolen koman kajitok ne ewor ilo ne Nitijela enaj bar joblak tok ne enaj bar kuri kwelok in Mr. Speaker, eliktata im ejab driktata, naan in kojeraman aolep ilo kakkije jidrik in, kojatdrikdrik bwe jooj naj bar rol tok ilo ejmour nan ad kadedelok session in.

Kommol Mr. Speaker.
Kommol Mr. Speaker.

SPEAKER KEDI: Kommol tata Honorable Senator David Kabua jen Wotho, ilo tore in kio jea enaj kio kile ilo listing e Honorable Vice Speaker Jejwarick Anton, juon ian rikwelok ro jen Arno.
V-SPEAKER ANTON: Kommol wot Mr. Speaker, Mr. Speaker enwot ad ronjake ilo item jab in ko rebulen aurok, ne eman ibam ne imaron yield floor nan ro jet, konaj likit kojro nai eliktata, konke jimetan in report eo arro me kwar design –I kojro nan trip eo lok nan ilomej eo an Late Former Senator Tadashi Lometo, nan arro wonmanlok im tilmake.

Kommol Mr. Speaker.
Kommol Mr. Speaker.

SPEAKER KEDI: Kommol Honorable Vice Speaker, so be it, inem ilo listing e eliktata inaj lelok nan Senator David Kramer im elikin inaj bar kojeblak nan Vice Speaker, Senator eo juon jen aelon in Majuro in Chairman ilubuljin Senator ro lalem, juon ian Senator ro, Senator David Kramer wonmanlok wot.
SEN. DAVID KRAMER: Kommol Speaker, kile im kautej, emaron ejebloklok an itok melele kein im lomnak kein ao ak ij tomak reaurok bwe koj woj en ron im lomnak kaki, im menin iar letok kon MEC, lukin juon in problem elab an lab im they have to give it attention im elevate –I jen jonan in me ebed ie, konke en itok kojela kane im jemaron kijon bojak nan ad kune air-condition ko im rice cooker im men kane woj, ak elak kun ilo jabdewot ien minute im second, ekoman lukin problem elab nan koj woj.
Eto an kar itok kajitok in bwe nain kar lelontak im iar kotar ne en kar lon en kar lelontak ak konke ran eo eliktata in im juon eo ear kebak na inne elikin an bok freezer eo an im joren weekend eo im lukin to an kar kun jarom kar weekend eo kio, Saturday eo im aolepen Sunday eo, elak jo bonin Monday eo ilo Rita im Ajeltak jimor, kajitok iben Cabinet ne remaron lale ta eo emaron komane, ne ekar bwe jen declare disaster, than let’s do it, ne ekar bwe jen look for new generators, than let’s do it, jen komane.
Ikonan kamolol President, Cabinet eo im Office eo an EPA kon kareo ko me rar koman ilo an kar malo in an Majuro, mokta ear maron in kar bok juon ian wa ko me eto an bed ijone iar im tugboat eo wan PII ear maron komakit juon wa ear eotok ilo kar July eo, jen iar in mon Rudy Alvin, aolep men kein karok kein rar itok jen EPA nan komane im iben Cabinet eo, kajitok ne jemaron continue –ki kareo in bwe elab an lon wot wa ijone iar, ruo ne ilo iar in High School im ebwe an lon bar wa rej bar anko ijone meto, turin Lani im iloan aelon in, yio im yio in aer baj ebebe im jej reilok im loe ke ejelok ej pump –I motan jidrik redooj, na inak ne ewor oil im men kane jet me rekauwatata nan environment ne ak remaron ke jouj im continue –ki jerbal in eman ikijen kareo.
Ran eo lok juon, konke ej kab jino jikuul, elon retreat rej koman ilo aeto ka im juon ian rijikuul ro ilo juon ian jikuul ko ej class 5th ear roltok im ba nan na im ba kemij rol tok ak kemij lo oil spill, ta ne kojean ej komane ikijen men kein?
Iar komeleleiki ke EPA im Local Government eo im National Government rej komane jerbal ko aer im rej etale wot men kein ak men kein rej bok wot jikier, koba lok iben kar concern eo kar letok ikijen wa kane me eto aer bed bwe jej ron im melele ke jet wot ran in aer maron in bed ak ebrak hole ko aer ikijen sewage im kane jet, ij konono kon mother ship kane, jej konono kon purse sainer kane, bwe elikin jet wot ran ak eborak im ia ne rej Page 43 of 49 (37th CRS-2016 Day 42nd P-II) jolok kobej kane bwe ejelok ej wanmeto lok im bok kobej kane aer im joloki, jeaikuj in koman bwe ren lore regulations kane im ej aikuj in eman lok bwe en maron in ereo aelon in ad.
Rej bar kajitok kon yacht ko bwe rej ba bwe rej ba allon im allon in aer anko ilo iar in Uliga kane ak iar in RRE, rejab lo aer etal im flush out im kain kein, ne imaron bar kajitok iben EPA bwe en bar lale ta eo ekar bwe en komane.
Im ikijen ujoj ne me Senator eo eutej jen Wotho ej konono kake, menin emoj an tobar tok bridge en im Rairok en emoj ao loe im bolen aolepen aelon in, im bolen elon kain ujoj ne, seaweed ne ej walok bwe juon ne naij loe ilo, jelak awoj nan kemem kane im mokane, rej koman bok choy kake, juon ne ear eotok ijaje jen ia Japan ke ak rej koman mona jene, juon ne bolen seaweed eman, ak inak, won ejab ba jemaron export e, im juon ne me ejab kanoj in eman, ak jar ka me rej ok aitok im enod ijoka lik rej ba ke ejab lukin lon tok ek kio nan ion bedbed kon an walok ujoj in im juon in concern, kajitok bwe jen bar lukin etale im bar lale mok.
Im ikonan bar konono kon jaan ko me rej itok jen iben MIMRA ikijen vessel day scheme eo im kamolol e Government eo bwe kar jinoin an kar lon oktak in men kein jonan money eo ej itok kar jen administration eo an Former President Kessai Note, im ikonan kamolole im all Government after bwe Vessel Day Scheme ne jen tore ko nan kio emoj an lukin letok elukin lab jerman nan koj ilo Majol in, jonan an lab elak itok jaan kein nan MIMRA, ej ba wot ke an im kio ej ete ilo bank im ba ke development bwe rej maron in earn 4% interest ak Government elukin aikuj jaan nan an komane hospital en, nan an wiak uno ko, nan an repair e mon jikuul ko, naij tomak development, ne Government ebok jaan in im kojerbale nan aikuj ko me rekar im MIMRA, Ports Authority, aolep ijoko jet me ewor ian funding ro ka, baj ain jaan kein kon regulations ko im ete, rej ba ke aer im remaron komane ta ko rej komane ak rej aikuj in, aolep men kein rej aikuj in itok nan Government, naij tomak jeaikuj in lale bar area ko jet an Government bwe ebwe an lab jaan ej itok nan agency kane woj, im ren itok nan Government bwe kwonan President im Cabinet im Nitijela in kojemoji jaan eo ilo budget ne, ne konan eo an Government in bwe jen ete ilo juon DCD ekwe jenaj, ak ne konan eo an Government bwe jen lelok nan MIDB $30,000,000.00 bwe en maron in koman bar housing loan, commercial loans, nan an business ko maron in loan money nan aer wia purse sainer, nan business ko maron loan money nan aer kabelok canneries, nan aer loan money nan koman fish farms, nan aer loan
 money nan koman nest yard, jen komane bwe en available nan er, bwe lukin kio that’s now your talking about development, jen letok funding nan er bwe ren maron ekkal hotel im jabdewot men ko jet.
Social Security ej bar lelok bar jaan nan BOMI bwe rej bar rej droe DCD, ak MIDB elab an lukin koman jaan, im naij tomak juon ne jikin elab an naj karok lok lal in ad, ne jej konono kon development nan adean lelok nan MIDB bwe en maron in loan out –I.

Bill No.
5, ikijen voting ne im na iar komane juon ao kar trip nan kar America im bill ne ej tan koman bwe ro me rej vote ilo election ko ilo Majol, rej aikuj in bed ilo Majol, im aet ilo bill ne juon ian men ko enaj walok enaj koman bwe ro me rebed likin Majol in, rejab maron in naj vote, im na iar bed ilo Washington, Oregon, California, Navada im aolep ro me na iar ion er rar jab erra kake bill in, rej ba etke komi iton bok right in ad im etke komean iton komane jekjek in, im na iar lo jonan population en ijon, koj woj melele ke armij rej etal nan jokan bwe rej tan job opportunities, education, better health, nan aer jibarok lok jikin takto ko bwe jejab maron in jiban er, im jebar kabod er nan aer jibarok lok men kein me reman lok, ak men eo naij komeleleik er, juon eo petition rar komane, ear jino ilo California inem etal nan Oregon Page 44 of 49 (37th CRS-2016 Day 42nd P-II) im lok nan Washington im rej ba taujin signature, naij janin loe ak iar kajitok ri vote ke armij ro, rar ke register, jen ia, rar jab, rar lelok wot men kein im rar sign –I wot, ak men eo iar komeleleik armij ro me iar maron in kenan ibaer ikijen bill in, ej ba ejelok kajitok ke population ne likin Majol in enaj lablok jen loan Majol in ikijen ri Majol.
Im kajitok in ear itok nan na im bar rikwelok ro jet, jen jet ian armij ro me rej jukjuk im amnak ilo aelon ko, rej ba im ba kem konan kelot juon amem Councilman, juon amem Mayor, juon amem Senator eo me ej itok im jar ibamem, eo ej tol kem ilo kareo kan, eo ej bed ibem ilo aolep ien ka me jej bed ilo ijoko jikid, armij rej ba jejab konan bwe en lak itok juon armij eo rej kelote ej itok jen jokoko im jet wot ien ej bed, ej kwelok im ebar rol, emaron jab jede tok, im iar kajion komeleleik er kon kar kajitok eo an kar armij ro rar kajitok tok, im rej ba ak kem, ta e kem naj komane ijin ke kemij jab maron vote, ekwe renaj wonmanlok wot im lale family ko aer im jilikin tok jaan nan jiban armij ro aer im letok kajitok ko aer bwe jen jiban er ikijen driver license bwe jemaron jiban er, juon eo kar naan NGO ilo Oregon ear maron in jerbal iben Government eo ijon im ikonan kamolole CANN, David Anitok im ro jet bwe ear oktak jen juon yio lok nan lalem yio, medical program ej bojen etal nan Oregon im ewor bar kajitok tok rej kajitok kon I- 94, elak koman passport, CANN ne elak etal relak tin online, rejab maron in komane, ewor ialan men kein nan ad maron in tan address –I nan jiban er im lelok nan ijoko tollokier enwot an kar President eo kar mention kar kej jibbon, ewor kwelok an Pacific Island Conference of Leaders im rej konono iben naj America, jet kein men remaron bar lelontak issue kein me an armij rein.
Iar bed ilo kar climate change kwelok eo ilo kar week eo lok, ikonan kamolol Minister in Assistance kon an kar letok leta eo ej kajitok bwe in kar etal, juon men na iar loe, elon ian NGO ko rej koman survey im jerbal iben outer island ko im ejelok kajitok ke elukin lab an armij migrate, jibarok lok Majol in nan jeraman, jet ian survey ko rej kwalok ke elon ian outer island ko, imaron in ba, elon iad jej kwelok ijin ak eiet lok jen 100 armij ilo aelon ko, this is fact, ej itok jen iben ro me rar bonbon ilo aelon ko im buromoj kon jekjek in ewalok ak ibar emonono bwe rej jibarok lok jikin takto ko im jikin jerbal ko im rej kajion bukot iliju im joklaj eo me eman, bolen ne jemaron develop e economy in ad im provide job opportunities im elab jeraman ilo ijokein ekwe renaj bed bwe remaron in bok aikuj ko aer ilo Majol in.
Ikonan bar kamolole President im Cabinet eo an kon naan in customer service im jej lo elon eman ko rej walok im juon ian bar kotobar ko an Government ej ikijen aer kojemlok baun kon ticket im juon in jerbal ebwe an ben im elab an jeraman ro me rej maron in lo jaan in jen Government bwe juon in gift ke Government ej subsidize –I, lukin mol eo ne rar wia kake ilo competitive price im ijokein, World Value, wonen waini en kar bolen .10 cent juon baun, .12 cent juon baun ak elab aer jeraman bwe Kien in ej kajion jiban er im bwe ren maron in lale, bed ilo aelon ko aer im mour kon .25 cent juon baun, im kajitok bwe Government in en komane jabdewot bunton ne ko ej aikuj in komane bwe en maron in drebiji wot onen in ilo outer island.
Elab ao monono bwe elab an lon Senator kaal kio, jet ian Senator ra ebwe aer some of them want to be call radicals ak naij lo ke ebwe an lon relukin letok jet idea ko reman im jet konono ko me relukin mol im remulal, rej itok jen ijoko me remula ibaer im einjake ko aer im aikuj ko an armij, jej lo ke ej itok jen iben Senator rein, im atin aolep ran jelak itok im kwelok jej lo ke elukin lon kajitok, elab ao monono bwe Senator rein ejab jomlok aer letok kajitok ko an armij ro aer koba bar armij in Majuro, so far so good nan Page 45 of 49 (37th CRS-2016 Day 42nd P-II) Senator rein rekaal im so far so good.
Ikonan kamolol aolep rikwelok rein mota ilo Nitijela in bwe iar maron in jerbal ibaer ilo jabdewot wewein ko, kamolol aolep ro me rar kelot io im naij kalimur ke eban jomlok ao letok kajitok kein ami, ejab kwonao naj kabojrak kajitok ak kwonan naj Nitijela in, Cabinet kalikar uak ko, im eliktata im ejab driktata ikonan kamolole kora eo ibba im aolepen family eo ao, armij ro nuku im mota, lewaj jeraman eo ilo naj kakkije in, ruo ak jilu week, public hearing ko an R&D renaj koman ilo kakkije in, lewaj jeraman nan aolep im kommol Speaker kon am kar letok jidrik ien.
SPEAKER KEDI: Kommol Honorable Senator Kramer Chairman, im mokta jen ao lelok nan Honorable Vice Speaker, ne imaron lelok nan privilege eo nan iben Honorable Senator Michael Kabua, wonmanlok wot Senator.
SEN. MICHAEL KABUA: Kobar emol Mr. Speaker, ilo kautej wot, im ro rien kautej im iar baj itok wot in enwot ejja lomnak ne am wot ak mokta jen bolen ad itok nan kil ien in, ikonan juon kamolol e special nan Mr. & Mrs. Gary Kramer kar ilo ran ko eliktata in amean bed ilo Guam ke kemean ar kabok jikimean im kemean ar druwoj jen mon jikuul ko im kain kein im ro rar itok im bok kemean, ikonan lelok kamolol in adwoj jimor ilo etan group eo me ear etal ilo etan aelon kein ilo iben IA kab kemean me kemean ar maron in tobar jouj in aer im kar ilo ran ko jilu eliktata me kemean ar rumwij, enwot naij lo am emajidjid lok nan Vice Speaker ke bwe ij erra ibamiro kon ne emat jabdewot melele im jerbal ko jabdewot, Mr. Speaker kommol.
SPEAKER KEDI: Kommol tata Honorable Senator, im inaj lelok nan Vice Speaker bwe en letok naan ko eliktata im komane motion eo bwe Nitijela en kakkije naj mae ien eo jea enaj kir, ij lewaj nan eok ilo jerbal ko jabdewot mokta, Honorable Vice Speaker Anton.

V-SPEAKER ANTON: eo nan Her Excellency President Heine, Cabinet Minister kab Senator rein motaro Mr. Speaker.
Kommol wot Mr. Speaker, Mr. Speaker ilo ien in ikonan bar kokaal aoo in kautej Mr. Speaker kar item eo ilo kajitok im uak, ekar walontak kon jet unlebleb in kajitok ko me bolen jet ian member rein rar eton kon kajitok ko ikijen moms and pops kab ewi wewein ad wia, im enwot am melele Mr. Speaker ij tomak bolen rein uan Nitijela in rejanin bolen bed ilo moka nan aer wia ilo bolen imon wia ka an ri China ra enwot aer kojerbal Gibson kab Payless, jokane me rej druwoj tok receipt kane ilo machine kane.
Mr. Speaker nan lukin unlebleb in kar kajitok ko ekin ikijen an bolen jar kane letok nan koj im kaban koj, ijela ej kab moj adean pass e juon bill nan lelontak onen rijerbal ak kio kojean ejab kalimjek tulal ka ikijen an ri China rane tortor lali men kane, bwe lukin mol menin ne kokalablok bill e ak enana aer letok ilo cash register nan price ka aer, jet kane bar problem, naij tomak ke bolen ilo ran kane jet Mr. Speaker jenaj bolen introduce –I juon bolen bill eo me ej consumer production ak lukin lale jekjek in bolen walon walal kein an jarkane jerbali tok nan koj.
Eo juon iar bar ronjake ilo floor in Mr. Speaker kon radiology, bolen ewor jet et ko jemaron eti ilo kajin aelon kein ad, im ej ba seaweed ak kajin belle men ne ak seaweed ujoj ne me ekitok maro ion bedbed kane.
Mr. Speaker ilo allon ko lok, komelele kojro ar bar kwelok iben jar ko an radiology me jen Korea im rar lukin willing ke rej maron in jiban koj ikijen bolen men kane, ak nan komeleleik Mr. Speaker nan Page 46 of 49 (37th CRS-2016 Day 42nd P-II) tore in ejanin wor juon green light eo im jej loe ilo bolen kwelok kein adean ilo session in adean enwot ilo mwenan in kein karuo an Nitijela in.
Mr. Speaker jet kein me relukin aurok bwe jen maron kolmenlokijon kaki ilo ad itok im jijot ilo Nitijela in im aet im jab, enwot Senator jen aelon eo, bolen kain jekjek rot ka na ijab konan erra ie, vote jijot vote jijot vote jab, aet, ak na ikonan lukin kajitok iben Cabinet Minister kab Her Excellency ne remaron letok bolen jet uak ko reman nan ad wonmanlok im bolen bukbukot mejlan aelon ko me jej jijot ilo etaer, ewor juon resolution ej wonmantak jej barenwot kwalok ad naj kajitok iben Cabinet kab Senator rein ne remaron support e ikijen bolen kajitok ko an aelon eo juon arro.
Mr. Speaker ilo ien in eutej buruo nan ao wonmanlok im komane jidrik wot bolen kakobaba nan naan ko an Senator eo jeiu jen Kwajalein ikijen amro kar bed ilo kallib eo an Late Former im Senator Lometo, ijela ke kwar kabbeik kojro nan wonmanlok im bok ainikien Kien lab Nitijela in an aelon kein.
Ilo ien in Mr. Speaker ekar baj Honorable Senator in, barenwot Former Minister kab Senator eo juon arro jen aelon eo Senator Nidel Lorak, im barenwot RMI Consulate eo Neijon Edward eo me ilo tore eo ekar present e resolution eo adean me kojean kar ilomej lok kab kwalok naan in kautej ko adean nan in me emotlok jen koj.

Speaker jet ian naan ko ear walok ilo tore eo ne imaron in kwalok jejjo iaer Mr. Speaker.
Kamolol Speaker eo an Nitijela eo Honorable Speaker Kedi, President im Cabinet eo, Kien eo an Republic eo an Marshall Island, ilo aer kar letok bwe in wonmanlok im bok anikier ilo ien kallib in eo me elukin aurok nan kar juon eo motadean ear jerbal ibedean im rube einbwinin ilo kotobar kab aolepen makitkit ko an Kien eo an Republic eo an Marshall Island.
Mr. Speaker enwot adwoj jimor jela ke juon eo elab adwoj jimor kar yokwe eo me jeraman ko iben Anij ear kojeraman koj kake, ear juon emaan in bwebwenato kon elon talent ko iben iben, elon ro rej tomak iben im elon kilton jerbal kab rebeltak jerbal ko iben me ear jeraman jen eo Rikomanman, ear juon eo elab an experience ilo rebeltak jerbal in tol ko an, ilo belak in aelon ko ilo Marshall Island im ijoko woj jet, Mr. Speaker barenwot nan adwoj jimor jela elon eddo ko ear buki kon kabel eo iben Anij ear kojermane.
Mr. Speaker ej jet naan ko imantata nan kar ien ilomej eo ad kab imejlok iben Late Former im Senator Lometo.
Ejja ilo ien in wot Mr. Speaker, elikin kar naan ko me rar walok jen iben Senator eo jeiu jen Kwajalein, iar bar wonmanlok im kwalok ikijen personal information kab professional career ko an, participation ilo international im regional conference ko ear bar bed ie, achievement im scholarship im activities ko ear bar bed ie, training ko me ear bar bed ie, elab tata education im background eo an, im Mr. Speaker ebwe an kar lukin lon walon walal ko ilo kar bolen program eo ikijen bolen letok kar jet melele ko ikijen ta ko me ear komani nan aelon eo, im barenwot ear walok ilo positive kab negative ilo konono ko an ledrik eo jatin, ak mekarta Mr. Speaker, kojro kar likit aolepen naan ko me rar walon walal kaki ilo tore eo im wonmanlok im tilmake aolepen naan ko me arro make nan mij kab kallib eo me an Late Senator Lometo.
Mr. Speaker elikin jet kolmenlokijon ko jar bar jakemanlok jet ian naan ko me e make ear dedicate –I im bok eddo ko ilo jerbal ko an Government enwot ilo community level, local government level, national Page 47 of 49 (37th CRS-2016 Day 42nd P-II) level, im Former Late Senator Lometo ear bar ba ke elab ilo tomak kein an ke ear share ine eo bwe rainin elon iad ren rujlok im amene, im nan ro ilo kajere in ad melele in tore kein im nan ro ilo ebeben ko tok elik.
Mr. Speaker jaar bar ba ke Former Lometo ear juon eo ejela mellan ilo jerbal ko an, ear juon eo e wejeberik ilo tol ko an, im ear juon eo ebunbelok kon jela jerbal in kotobalbal im kemaan wa.
Mr. Speaker ilo naan in inaj kokadruiki bwe ebwe an emotional nan bolen na make enwot juon eo ekar bar lukin ebak ilo ikure ko amro, jerbal ko amro rar lukin ebake dron jen tore ko komro ej jikuul mantak nan tore ko ej etal im kadedelok an jikuul ilo aelon in America kan. Ekwe Mr. Speaker naan ko eliktata, kojro kar wonmanlok wot im code –I jet ian naan ko me reaurok ilo Bible book in me jej lore jen ien nan ien, jet ian naan ko me Job ekijon kojerbali enwot ekar bed ilo situation eo me elukin aban nane, im kojro kar barenwot ba Mr. Speaker im inaj code, “mene kil eo kilin ejako, barenwot dri ko drin rejako im kaniok in elukin jako ak kojro ej tomak ke juon ran enaj lo Ri Lomor”.
Ekwe Mr. Speaker, kar naan ko rekadru kein ilo kar ilomej jidrik eo me kwar kabbeik kojro ilo etan Kien in an Majol nan jede iman nukin ko an Late Former Senator Tadashi Lometo.

Naij kamolol Alvin Jacklick bar juon alen, enwot ear konono ilo tore eo, Former Senator Nidel Lorak, barenwot RMI Consulate eo Mrs. Neijon Edward.

Mr. Speaker, kommol tata Mr. Speaker.

SPEAKER KEDI: Kommol tata Honorable Vice Speaker, im ne komaron kio letok motion eo eliktata nan an Nitijela in kakkije mae ien eo jea enaj kir.
V-SPEAKER ANTON: Nitijela in emaron kakkije mae ien jea enaj kir.

Kommol wot Mr. Speaker.
Ekwe Mr. Speaker ne imaron wonmanlok im komane juon ao motion ijin, ne SPEAKER KEDI: Ewor juon bebe ekajur ion floor ne kio im emoj second e bwe Nitijela in en kio kakkije mae ien jea enaj kir, im mokta jen ad komane motion in mokta jen ao lelok nan committee ko nan aer komani kojela ko aer ne ewor ilo tore in, rejan wot jen jea, Office ka an Speaker kab Vice Speaker nan aolep Chairperson ro an committee ko kajojo 7, jouj im lali bill kab resolution ko emoj aer assign ne remaron komane jerbal ko enwot amiwoj melele kaki, hearing ne hearing ak executive ne executive nan ad bojak in naj joblak tok ruo week jen kio nan ad naj limanlok an 2nd kab 3rd reading, ejab ko wot rar assign kio ak bar ko rar assign ilo session eo lok me rej still outstanding, im ij rojan committee kein aolep im Senator rein mota aolep loan Chamber in ne jemaron barenwot bok report kein im emoj an Cabinet in litok nan ad buki im ekatak kaki ilo bar kotaan jidrik in nan ad lunuri im roltok im kajitikin Kien in kake jerbal kein aer, im naj kar kakememej ko kein jen jea nan koj woj im mokta jen ao komane motion eo, ne ewor jabdewot kojela jen committee ko, jea enaj kile mokta Honorable Senator Chairman Jacklick an HES, jouj im wonmanlok wot.
SEN. ALVIN JACKLICK: Kommol Mr. Speaker, Mr. Speaker jibarbar im kotobar eo arro ilo arro jerbal iben dron ilo committee eo an HESA ej nan rakimi aolepen bill im resolution kane bwe ren dedelok Page 48 of 49 (37th CRS-2016 Day 42nd P-II) mokta jen an jomlok session in, kon menin Mr. Speaker ikonan kwalok nan member rein motaro ilo committee in an HESA ke elon bill im resolution ko emoj aer assign –I tok nan committee in adean im bwe en tobrak kotobar in jej aikuj in jino jen iliju im wonmanlok barenwot ta ko jej komani ikijen bill kab resolution kein, im kojela nan member rein Minister Kalani Kaneko, ejako Minister John Silk ej itok wot, Minister Wilbur Heine, ejako Senator Litokwa Tomeing enaninmij ebed ilo Hawaii, Senator Sherwood Tibon, Senator Christopher Loeak, Senator Jerakoj Bejang, im eliktata Senator Tony Aiseia, kajitok ibamiean aolep ilo kautej, bwe kojean en kwelok ilo 12:00 awa iliju ilo mona in raelep ilo Eastern Restaurant e iturilikin mwin, jab inebata kon an naj Speaker e bok eddo in bwe kojean naj make kollaik onen men ko kijedean, jouj im itok nan kwelok in bwe elab an aurok bwe kojean en kadedeloki jerbal kein.
Kommol Mr. Speaker.

SPEAKER KEDI: Kommol tata Honorable Chairman, elab tata ilo am naj jiban kabdrik load in an Nitijela ikijen food stuff, kommol tata.

Ilo elajrak in kojela ne enaj leke ijone takwaj Chairman Resources and Development, Honorable Kramer wonmanlok wot.
SEN. DAVID KRAMER: Kommol Speaker im ikonan koman kojela nan member ro an Resources and Development, motan un ko me elab ao nebare rikaal rein konke jej maron tobar er ilo text im email, im jouj im kab lale email kane bwe kojean naj karok ien adean komane public hearing ko adean nan bill ko me rar assign tok, en kar koman ilo naj kar ran eo iliju ak ear jab druwoj kojela eo jen wot an Nitijela ejanin kar kakkije, konke ear jab etal opportunity nan an etal bill kein nan general public, jenaj lale nan naj week in lal nan ad komane public hearing eo, ne ejab Monday, Tuesday, kab check –I email.
Kommol.

SPEAKER KEDI: Kommol tata Honorable Chairman, enaj leke waj wot ijone im lelok nan Honorable Madam Chairperson Daisy Alik-Momotaro an J&GR, wonmanlok wot.
SEN. DAISY ALIK-MOMOTARO: Kommol Mr. Speaker, bed wot ilo aoo in kautej aolep im nan wot kojela nan member ro an J&GR committee, enwot emoj adean kar beke ilo week eo lok bwe jen kar komane public hearing eo ilo kar ran eo inne Monday 9:00 awa ak ilo an kar naj kar bar joblak tok Nitijela, jar jab maron komane ak enwot ad kar melele jar lelok elab ien bwe ro me tollokier me ilo bill kein rejelot er, ren kar, emoj ad kojelaik er im lelok bwe ren lunuri koban bill in im jej tomak im kojatdrikdrik ke emoj aer read –I im elab ien nan er, im elikin konono iben elon ian member in committee in, emoj adean beke bwe kojean naj komane public hearing eo an Bill No.
30 im 31 ilo ran in Friday ejja awa eo wot 9:00 awa jibbon, im elikin wot kojean naj kwelok im koboje neet ne kojean naj public hearing –I Bill 44, 45, 50 kab 51 ilo week ne week in lal.

Bar juon alen Mr. Speaker kommol im member rein an J&GR bwe ilo aer kate er kon ijoko kwonaer, kommol.

Page 49 of 49 (37th CRS-2016 Day 42nd P-II) SPEAKER KEDI: Kommol Madam Chair, jenaj bok tak kio im lelok nan Honorable Chairman Bruce Bilimon, Ways and Means, wonmanlok wot.
SEN. BRUCE BILIMON: Kommol Mr. Speaker im ikonan wot kojelaik ro uan committee eo am ikijen Ways and Means bwe elon jejjo bill ko me kojean ej jerbali im inaj wonmanlok wot jerbal iben Clerk ne mokta im kajion organize –I elmen amean naj komane public hearing kane, kajitok ibam Clerk bwe kwon kab lukin kalikar bill ko me rej outstanding, ijela ke ej juon ian bill ko rellab im kemjean ar jerbale, emoj an dedelok ej bill eo ikijen minimum wage, im na ikonan kamolol colleague ro mota ilo committee eo kon jerbal eo eman ilo ad kar komane juon jerbal eo me eman nan armij im elab tata rijerbal ro ad, ak baj enwot ejelok oktak jen Chairman en an R&D, nan member ro jouj im lale wot email ko im text ko kab ronjake radio ko ilo V7AB, im ijab jela jej ke koman kojela ilo 103.5 ak ne emaron ekwe jemaron bar koman kojela ilo station en.
Kommol Speaker.

SPEAKER KEDI: Kommol Chairman, ekwe inem ne ededelok kojela ko jen ro tollokier, ewor juon motion emoj an likieo ion floor ne bwe Nitijela in en kio kakkije mae ien eo jea enaj kir, ro eindre in aer lomnak ren ba aet?

(aet) Einjuon jab?

Im Nitijela in ej kio kakkije mae ien eo jea enaj kir.

Ilo kautej, Journal Clerk.